sagorsarker/bangla-wikipedia huggingface dataset:
অন্তরকলন বিধি

এগুলো পৃথকীকরণের বিধিগুলোর একটি সংক্ষিপ্তসার। অর্থাৎ ক্যালকুলাসের যেকোন ক্রমের ডেরিভেটিভ গণনা করার নিয়ম।
যদি formula_5 হয় তবে
ট্রাস্ট ব্যাংক পিএলসি

ট্রাস্ট ব্যাংক পিএলসি () বাংলাদেশের বেসরকারী ব্যাংকগুলোর মধ্যে অন্যতম। এটি বাংলাদেশ আর্মি ওয়েল ফেয়ার ট্রাস্ট তথা সেনাবাহিনী কর্তৃক পরিচালিত একটি বেসরকারী মালিকানার বাণিজ্যিক ব্যাংক।
এই ব্যাংকটি ১৯৯৯ সালে প্রতিষ্ঠিত হয়।
এই ব্যাংকটি বর্তমানে যেসব কার্যক্রম পরিচালনা করছে তার মধ্যে রয়েছে:
ব্যাংকটির বর্তমানে শাখার সখ্যা ৭৩টি, এসএমই সেন্টার ৭ টি, এটিএম বুথের সংখ্যা ৯৬টা এবং পিওএস সেন্টার ৫০ টি।
১৯৭৫ ক্রিকেট বিশ্বকাপ ফাইনাল

১৯৭৫ ক্রিকেট বিশ্বকাপ ফাইনাল () ২১ জুন, ১৯৭৫ তারিখে লন্ডনের লর্ডসে অনুষ্ঠিত হয়। গ্রুপ পর্যায়ে বি গ্রুপের দুইটি দল - ওয়েস্ট ইন্ডিজ এবং অস্ট্রেলিয়া একে-অপরের বিরুদ্ধে প্রতিদ্বন্দ্বিতা করে। ক্লাইভ লয়েড ওয়েস্ট ইন্ডিজের এবং ইয়ান চ্যাপেল অস্ট্রেলিয়ার পক্ষে দলকে নেতৃত্ব দেন। এতে অস্ট্রেলিয়াকে ১৭ রানের স্বল্প ব্যবধানে পরাজিত করে বিশ্বকাপ ক্রিকেটের উদ্বোধনী আসরে ওয়েস্ট ইন্ডিজ চ্যাম্পিয়ন হয় ও প্রুডেনশিয়াল কাপ জয় করে।
১৯৭৫ সালের বিশ্বকাপ প্রতিযোগিতায় কাউকে ম্যান অব দ্য সিরিজের পুরস্কার প্রদান করা হয় নাই।
সেমি-ফাইনালে অস্ট্রেলিয়ার গ্যারি গিলমোর বোলার হিসেবে বিশ্বকাপের ইতিহাসে সেরা ক্রীড়া নৈপুণ্য প্রদর্শন করেন। তিনি মাত্র ১৪ রানের বিনিময়ে ৬ উইকেট লাভ করেন। ফলে, ইংল্যান্ড ৩৬.২ ওভারে মাত্র ৯৩ রানে গুটিয়ে যায় ও তাদের ফাইনালে খেলার সাধ তিরোহিত হয়। এক পর্যায়ের তারা ৭ উইকেটের বিনিময়ে ৩৭ রান করেছিল। অস্ট্রেলিয়াও নাটকীয়ভাবে ৬ উইকেটে ৩৯ রান সংগ্রহ করে। কিন্তু গিলমোরের ৫টি চার ও ২৮ বলে ২৮ রানে করা অল-রাউন্ড নৈপুণ্যে অস্ট্রেলিয়া ফাইনালে উত্তীর্ণ হয়।
অন্য সেমিফাইনালে ওয়েস্ট ইন্ডিজ টসে জয়ী হয়ে নিউজিল্যান্ডকে ব্যাটিংয়ে পাঠায়। বোলিং আক্রমণ ঠেকিয়ে নিউজিল্যান্ডের রান এক উইকেটে ৯৮ হয়। কিন্তু অধিনায়ক গ্লেন টার্নার এবং জিওফ হাওয়ার্থ আউট হয়ে ফিরে গেলে নিউজিল্যান্ডের বাকী ৯ উইকেটে আর মাত্র ৬০ রান সংগ্রহ করতে পারে। ১৫৮ রানের জবাবে আলভিন কালীচরণ ও গর্ডন গ্রীনিজের ২য় উইকেট জুটিতে ১২৫ রান করে সহজ জয় তুলে নেয়। ফলে ওয়েস্ট ইন্ডিজ ফাইনালে চলে যায়।
ওয়েস্ট ইন্ডিজের ক্লাইভ লয়েডের অধিনায়কোচিত সেঞ্চুরিতে অস্ট্রেলিয়াকে ১৭ রানে পরাভূত করে বিশ্বকাপ ক্রিকেটের প্রথম আসরে চ্যাম্পিয়ন হবার গৌরব অর্জন করে। ৮৫ বলে ১০২ রানে করা তার এ ইনিংসে তিনি সর্বমোট ১২টি চার ও ২টি ছক্কা হাঁকান। অসাধারণ এ ইনিংসের জন্যে তিনি ম্যান অব দ্য ম্যাচের পুরস্কার অর্জন করেন। অস্ট্রেলিয়ার ইনিংসের উল্লেখযোগ্য দিক ছিল শীর্ষস্তরের ব্যাটসম্যানদের রান আউট হয়ে সাজঘরে ফিরে যাওয়া। দ্রুত রান নিতে গিয়েই দলের সর্বমোট পাঁচজন ব্যাটসম্যান এভাবে আউট হন; তন্মধ্যে ভিভ রিচার্ডস একাই তিনটি রান আউট করেন।
অস্ট্রেলিয়ার অধিনায়ক ইয়ান চ্যাপেল টসে জয়ী হয়ে ওয়েস্ট ইন্ডিয়ানদেরকে ব্যাটিংয়ে আমন্ত্রণ জানান। ৫০ রানের মধ্যেই ৩ উইকেট পতনের পর রোহন কানহাই এবং ক্লাইভ লয়েড ক্রীজে নামেন। ৪র্থ উইকেটে এ জুটি ১৪৯ রান করে দলকে খেলায় ফিরিয়ে আনে। লয়েড আউট হবার সময় দলের রান হয় ৪/১৯৯। এরপর দলের সংগ্রহ এক পর্যায়ে দাড়ায় ৬/২০৯। তারপর নিচের সারির ব্যাটসম্যানদের কল্যাণে দলটি সর্বমোট ২৯১ রান করে। এ রানের প্রত্যুত্তরে অস্ট্রেলিয়ার গ্রেগ চ্যাপেল ও ইয়ান চ্যাপেল ভ্রাতৃদ্বয় দলকে ২/১১৫ নিয়ে যান। কিন্তু ভিভ রিচার্ডসের সহায়তায় লয়েড কর্তৃক ইয়ান চ্যাপেলের রান আউট এবং ডগ ওয়াল্টার্সের উইকেট হারালে অস্ট্রেলিয়ার ব্যাটিং মেরুদণ্ড ভেঙ্গে পড়ে। এরফলে অস্ট্রেলিয়া ২৭৪ রানে অল-আউট হয়ে যায় ও ১৭ রানে পরাজিত হয়।
পূবালী ব্যাংক পিএলসি

পূবালী ব্যাংক পিএলসি বাংলাদেশের একটি স্বায়ত্তশাসিত বাণিজ্যিক ব্যাংক। শাখা ও কর্মকাণ্ডের বিচারে, সরকারি মালিকানাধীন ব্যাংকগুলোর পরেই এটি বাংলাদেশের বৃহত্তম ব্যাংক। ব্যাংকটি সেরা আর্থিক প্রতিষ্ঠান হিসেবে 'বাংলাদেশ বিজনেস এওয়ার্ড-২০০৯' পদক অর্জন করেছে।
ব্যাংকটি পূর্ব পাকিস্তানের কয়েকজন বাঙালি উদ্যোক্তার উৎসাহে ১৯৫৯ সালে ইস্টার্ন মার্কেন্টাইল ব্যাংক নামে প্রতিষ্ঠিত হয়। স্বাধীনতা লাভের পর ১৯৭২ সালে এটি "পূবালী ব্যাংক" নামে সরকারিকরণ করা হয় এবং পুনরায় ১৯৮৩ সালে এটিকে বেসরকারিকরণ করা হয় ও নামকরণ করা হয় "পূবালী ব্যাংক লিমিটেড"। 
ব্যাংকটি ২০০৭ সালে উত্তরা ফাইন্যান্স অ্যান্ড ইনভেস্টমেন্টস লিমিটেডের সাথে ১০০ মিলিয়ন টাকার ঋণ চুক্তি স্বাক্ষর করে। 
২০০৯ সালে পূবালী ব্যাংকের রিজার্ভ ছিল প্রায় ৮৮.৮৯ বিলিয়ন টাকা। ব্যাংকটির নন-পারফর্মিং লোন ২০০৪ সালে ১৮.৪০ শতাংশ থেকে কমে ২.৯৬ শতাংশে দাঁড়ায়।
ব্যাংকটি বর্তমানে যেসব কার্যক্রম পরিচালনা করছে তার মধ্যে রয়েছে:
ব্যাংকটির বর্তমানে (২০২৪) শাখার সংখ্যা ৫০৪ টি এবং উপশাখা ২২৩ টি(ইসলামিক উইন্ডোসহ)
ঢাকা ব্যাংক পিএলসি

ঢাকা ব্যাংক পিএলসি বাংলাদেশের একটি বণিজ্যিক ব্যাংক। এ ব্যাংকের অন্যতম উদ্যোক্তা হচ্ছেন, বাংলাদেশের টেক্সটাইল খাতের অগ্রদুত ও পূর্বাণী গ্রুপের কর্ণধার জনাব আব্দুল হাই সরকার যিনি ব্যাংকের প্রতিষ্ঠাতা চেয়ারম্যান হিসেবে ছিলেন। এটি দেশের প্রথমদিকে বেসরকারি মালিকানায় প্রতিষ্ঠিত ব্যাংকগুলোর মধ্যে অন্যতম।
এই ব্যাংকটি ১৯৯৫ সালের ৫ জুলাই প্রতিষ্ঠিত হয়। ঢাকা ব্যাংক লিমিটেডের ৫ শতাংশ শেয়ার কিনে নিচ্ছে ন্যাশনাল ব্যাংক লিমিটেড (এনবিএল)।
ন্যাশনাল ব্যাংক লিমিটেড

ন্যাশনাল ব্যাংক পাবলিক লিমিটেড কোম্পানি (এনবিএল) বাংলাদেশের বেসরকারি মালিকানাধীন একটি ব্যাংক। এটি বাংলাদেশের সবচেয়ে বড় মূলধনি প্রতিষ্ঠান। ব্যাংকটির প্রধান কার্যালয় ঢাকার বাংলামটরে অবস্থিত।
ন্যাশনাল ব্যাংক লিমিটেড বাংলাদেশের প্রথম বেসরকারি খাতের ব্যাংক যার সম্পূর্ণ মালিকানা বাংলাদেশী নাগরিকদের। ব্যাংকটি ১৯৮৩ সালের ২৮ মার্চ কার্যক্রম শুরু করলেও প্রথম শাখা চালু করে একই বছরের ২৩ মার্চ ঢাকার দিলকুশা বাণিজ্যিক এলাকায়। দ্বিতীয় শাখাটি ওই বছরের ১১ মে চট্টগ্রামের খাতুনগঞ্জে খোলা হয়। বর্তমানে ব্যাংকটির ২২১টি শাখা এবং ৩৪টি উপ-শাখা রয়েছে।
ব্যাংকটির পরিচালনায় ৯ সদস্যের একটি পরিচালনা পর্ষদ কাজ করে। ব্যাংকের সার্বিক কার্যক্রম সম্পাদন ও তত্বাবধানের দায়িত্ব থাকে একটি ব্যবস্থাপনা কমিটি হাতে। পরিচালনা পর্ষদের বর্তমান চেয়ারম্যান আবদুল আউয়াল মিন্টু এবং ব্যবস্থাপনা পরিচালক ও প্রধান নির্বাহী কর্মকর্তা মোঃ তৌহিদুল আলম খান।।
এই ব্যাংকটি সাধারণত যেসকল পরিসেবা দিয়ে থাকে (২০১৩) সেগুলো হলো:
ফটিকছড়ি পৌরসভা

ফটিকছড়ি বাংলাদেশের চট্টগ্রাম জেলার অন্তর্গত একটি পৌরসভা। স্থানীয়ভাবে "বিবিরহাট" নামে পরিচিত এই ছোট্ট শহরটির অবস্থান ধুরুং নদীর পাড়ে। আঞ্চলিক মহাসড়ক R160 (৯৮ কিলোমিটার দীর্ঘ) হাটহাজারী পৌরসভা থেকে ফটিকছড়ি পৌরসভার উপর দিয়ে খাগড়াছড়ি গিয়ে পৌঁছেছে। এটি ২০১১ সালের ৩১ মার্চ বাংলাদেশ সরকার কর্তৃক পৌরসভা হিসেবে ঘোষিত হয়। সেই সাথে ফটিকছড়ি উপজেলা নির্বাহী কর্মকর্তাকে পৌর প্রশাসক হিসেবে নিয়োগ দেয়া হয়।
ফটিকছড়ি পৌরসভার আয়তন ৩৭.১৫ বর্গ কিলোমিটার (৯,১৮১ একর)।
২০১১ সালের আদমশুমারি অনুযায়ী ফটিকছড়ি পৌরসভার মোট জনসংখ্যা ৪১,৯৯৪ জন। এর মধ্যে পুরুষ ১৯,৮৮৮ জন এবং মহিলা ২২,১০৬ জন। মোট পরিবার ৮,০৯৬টি।
ফটিকছড়ি উপজেলার মধ্যাংশে ফটিকছড়ি পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব প্রায় ৪৩ কিলোমিটার। এর পূর্বে লেলাং ইউনিয়ন ও কাঞ্চননগর ইউনিয়ন, উত্তরে কাঞ্চননগর ইউনিয়ন ও পাইন্দং ইউনিয়ন, পশ্চিমে পাইন্দং ইউনিয়ন ও সুন্দরপুর ইউনিয়ন এবং দক্ষিণে নাজিরহাট পৌরসভা অবস্থিত।
ফটিক অর্থ স্বচ্ছ ও ছড়ি অর্থ ঝর্ণা বা খাল। উপজেলার পশ্চিমাংশে ফটিকছড়ি খাল নামক একটি স্বচ্ছ ঝর্ণা আছে। নৈসর্গিক সৌন্দর্য্যে ভরা খালটি সীতাকুণ্ড পাহাড়ী রেঞ্জ থেকে উৎপন্ন হয়ে যোগিনী ঘাটা নামক স্থানে হালদা নদীর সাথে মিলিত হয়েছে। একসময় ফটিকছড়ি উপজেলার অবস্থান ছিল ভূজপুরের দক্ষিণ প্রান্ত দিয়ে প্রবাহিত এই ফটিকছড়ি নদীর তীরে। ফটিকছড়ি খাল থেকেই এই থানার নামকরণ হয়। পৌরসভা গঠিত হবার পর উপজেলার নামেই পৌরসভার নামকরণ হয়।
ফটিকছড়ি উপজেলার ৮নং রাঙ্গামাটিয়া ও ৯নং ধুরুং ইউনিয়নের সম্পূর্ণ অংশ নিয়ে গঠিত ফটিকছড়ি পৌরসভা। এটি "গ" শ্রেণীর পৌরসভা। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এ পৌরসভার প্রশাসনিক কার্যক্রম ফটিকছড়ি থানার আওতাধীন। এতে মোট ওয়ার্ড নয়টি। ২০১২ খ্রিষ্টাব্দের ৬ অক্টোবর তারিখে পৌরসভার প্রথম নির্বাচন অনুষ্ঠিত হয়। ২০১২ সালের ১৮ ডিসেম্বর পৌরসভার প্রথম বাজেট ঘোষণা করা হয়।
২০১১ সালের আদমশুমারি অনুযায়ী ফটিকছড়ি পৌরসভার সাক্ষরতার হার ৫৬.২%। পৌরসভায় ১টি বিশ্ববিদ্যালয় কলেজ, ১টি ফাজিল মাদ্রাসা, ১টি স্কুল এন্ড কলেজ, ১টি আলিম মাদ্রাসা, ৪টি মাধ্যমিক বিদ্যালয়, ২টি দাখিল মাদ্রাসা, ১টি কওমী মাদ্রাসা, ১৬টি প্রাথমিক বিদ্যালয় ও ৬টি কিন্ডারগার্টেন রয়েছে।
ফটিকছড়ি পৌরসভায় ৯২টি মসজিদ ও ১০টি মন্দির রয়েছে।
ফটিকছড়ি পৌরসভায় ৫০ শয্যাবিশিষ্ট ১টি উপজেলা স্বাস্থ্য কমপ্লেক্স এবং ৮টি ডায়াগনস্টিক সেন্টার রয়েছে।
ফটিকছড়ি পৌরসভায় সরকারি পরিচালনাধীন জেলা পরিষদ ডাকবাংলো ছাড়াও রয়েছে বেসরকারি ব্যবস্থাপনায় বিভিন্ন হোটেল ও বোর্ডিং।
অর্ডার অফ দ্য ব্রিটিশ এম্পায়ার

ব্রিটিশ সাম্রাজ্যের আদেশ () হচ্ছে এক ধরনের সম্মানসূচক ব্রিটিশ পদবী। রাজা পঞ্চম জর্জ কর্তৃক ৪ জুন, ১৯১৭ সালে এটি তুলনামূলকভাবে নতুনতর পদবীরূপে সৃষ্টি করা হয়। এ পদবীটি সাধারণ জনগণ এবং সামরিক বাহিনীতে কর্মরতদের যথাযথভাবে মর্যাদাদানের লক্ষ্যে তৈরী করা হয়েছে। পাঁচটি শ্রেণীতে বিভক্ত ওবিই পদবীতে বড় থেকে ছোট অণুক্রমে প্রদান করা হয়। প্রাতিষ্ঠানিকভাবে পদবীটিকে দ্য মোস্ট এক্সিলেন্ট অর্ডার অব দ্য ব্রিটিশ এম্পায়ার নামে অভিহিত করা হয়।
ওবিই পদবীকে বড় থেকে ছোট অণুক্রমে সাজিয়ে পাঁচটি শ্রেণীতে বিভাজন ঘটানো হয়েছে -
তন্মধ্যে শীর্ষতম দুই র‌্যাঙ্কিংধারী স্বয়ংক্রিয়ভাবে নাইট অথবা ডেমগণ তাদের নামের শীর্ষভাগে "স্যার" (পুরুষ) কিংবা "ডেম" (নারী) উপাধিরূপে ব্যবহার করতে পারেন। তবে, এ পদবীধারণ করা বাধ্যতামূলক নয়।
সম্মানসূচক পদবীর প্রতিপাদ্য বিষয় হচ্ছে - "ঈশ্বর এবং সাম্রাজ্যকে ধন্যবাদ জানিয়ে"। ব্রিটিশ সম্মানসূচক পদবীটি ব্রিটেনের সম্মাননা পদ্ধতির সবচেয়ে নবীনতম; কিন্তু দশ লক্ষ জীবিত ব্যক্তি বিশ্বব্যাপী এ পদবী ধারণ করে আছেন যা সংখ্যার আকারে বৃহত্তম।
মূলতঃ রাজা পঞ্চম জর্জ প্রথম বিশ্বযুদ্ধে জয়লাভের স্বীকৃতিস্বরূপ হাজার হাজার লোককে সম্মাননা জানাতে চেয়েছিলেন। তিনি এ সম্মাননার বাইরে সাধারণ সৈনিকদেরকে রেখেছিলেন। সেজন্যে তিনি ব্রিটিশ সম্মাননা পদ্ধতিতে রূপরেখা প্রণয়ন করেন -
রাজা পঞ্চম জর্জ প্রথম বিশ্বযুদ্ধকালীন সময়ে যুদ্ধক্ষেত্রের বাইরে অগণিত ব্যক্তিদের সম্মান জানানোর পদক্ষেপ নেন। প্রতিষ্ঠাকালীন সময়ে ১৯১৮ সালে সম্মাননাটি কেবলমাত্র একটি বিষয়কে ঘিরেই প্রবর্তিত হয়েছিল। কিন্তু পরবর্তীকালে এটি সামরিক এবং সাধারণ নাগরিক - এ দুটি অংশে বিভাজিত হয়ে যায়।
২০১৩ বাংলাদেশ প্রিমিয়ার লিগের খেলোয়াড় নিলাম

বাংলাদেশ প্রিমিয়ার লিগ ২০১৩ এর জন্য খেলোয়াড় নিলাম ২০ ডিসেম্বর, ২০১২ তে হোটেল রেডিসন, ঢাকায় অনুষ্ঠিত হয়।নিলামে বিদেশি গোল্ডেন শ্রেণীর খেলোয়াড়দের মূল্যসীমা ৭৫ থেকে এক লাখ ৫০ হাজার ডলার। দেশি গোল্ডেন শ্রেণীর ক্ষেত্রে সীমাটা ৪৫ থেকে ৭০ হাজার ডলার।নিলামে স্থানীয় ও বিদেশি জন্য তিনটি শ্রেণী নির্ধারন করে দেয়া হয়।স্থানীয় খেলোয়াড়দের তিন শ্রেণীর জন্য দাম নির্ধারন করে দেয়া হয় যথাক্রমে ৩০ থেকে ৪৫ হাজার ডলার, ২০ থেকে ৩০ হাজার ডলার ও ১০ থেকে ২০ হাজার ডলার।বিদেশি খেলোয়াড়দের ক্ষেত্রে এই তিন শ্রেণীর মূল্যসীমা যথাক্রমে ৫০ থেকে ৭৫ হাজার ডলার। ‘বি’ শ্রেণীর ৩০ থেকে ৫০ হাজার ডলার এবং ‘সি’ শ্রেণীর ১৫ থেকে ৩০ হাজার ডলার।
দেশীয় খেলোয়াড়দের সর্বোচ্চ ৩টি শ্রেণীর মূল্য নিচে দেওয়া হল :
বিদেশী খেলোয়াড়দের সর্বোচ্চ ৩টি শ্রেণীর মূল্য নিচে দেওয়া হল:
ফ্লোরেন্স গ্রিফিথ জয়নার

ফ্লোরেন্স দেলোরেজ গ্রিফিথ-জয়নার (; জন্ম: ২১ ডিসেম্বর, ১৯৫৯ - মৃত্যু: ২১ সেপ্টেম্বর, ১৯৯৮) মার্কিন যুক্তরাষ্ট্রে জন্মগ্রহণকারী ট্র্যাক অ্যান্ড ফিল্ড ইভেন্টের ক্রীড়াবিদ। ক্রীড়াজগতে তিনি ফ্লো-জো নামে পরিচিত ছিলেন। তাকে "সকল সময়ের সবচেয়ে দ্রুতগামী নারী" হিসেবে বিবেচনা করা হয়। ১৯৮৮ সালে ১০০ মিটার এবং ২০০ মিটার দৌঁড়ের উভয় বিভাগে বিশ্বরেকর্ড স্থাপন করেন যা অদ্যাবধি অক্ষত রয়েছে। মাত্র ৩৮ বছর বয়সে মস্তিকের রক্তক্ষরণজনিত কারণে ঘুমন্ত অবস্থায় মৃত্যুবরণ করেন ফ্লোরেন্স গ্রিফিথ জয়নার।
মার্কিন যুক্তরাষ্ট্রের ক্যালিফোর্নিয়া অঙ্গরাজ্যের লস অ্যাঞ্জেলেস এলাকায় জন্মগ্রহণ করলেও তিনি জর্দান ডাউনসে শৈশবকাল অতিক্রমণ করেন। ১৯৮০-এর দশকের শেষার্ধ্বে বেশকিছু বিশ্বরেকর্ড গড়ার ফলে আন্তর্জাতিক অঙ্গনে বেশ সাড়া ফেলেন এই উজ্জ্বল ব্যক্তিত্বসম্পন্ন নারী। ট্রিপল জাম্পার এল জয়নারের পত্নী ছিলেন ফ্লোরেন্স। হেপ্টাথলন এবং দীর্ঘলম্ফের রাণী জ্যাকি জয়নার-কার্সি'র ননদিনী ছিলেন তিনি।
১৯৯০ সালে মেরি রুথ জয়নার নাম্নী এক কন্যা সন্তান জন্মগ্রহণ করে। শৈশবে অনেক ধরনের ক্রীড়ায় আগ্রহ দেখালেও পরবর্তীতে সঙ্গীত ও নৃত্যের দিকে ঝুঁকে পড়ে মেরি। তার বাবা মেয়ের আগ্রহের দিকেই অবস্থান নেন। জুন, ২০১২ সালে মেরি গায়িকাদের প্রতিভা অন্বেষণ 'আমেরিকাজ গট ট্যালেন্ট' প্রতিযোগিতায় অংশগ্রহণ করে ও লাস ভেগাসে ২য় রাউন্ডের জন্যে অবতীর্ণ হয়।
লস অ্যাঞ্জেলেসের জর্দান হাই স্কুলে অধ্যয়নকালীন ট্র্যাকে দৌঁড়ান তিনি। বড়দের দলে ১৯৭৮ সালের সিআইএফ ক্যালিফোর্নিয়া স্টেট মীটে তিনি ভবিষ্যতের সহ-খেলোয়াড় এলাইস ব্রাউন এবং প্যাম মার্শালের পিছনে থেকে ৬ষ্ঠ স্থান অধিকার করেছিলেন। নর্থরিজের ক্যালিফোর্নিয়া স্টেট ইউনিভার্সিটিতে অধ্যয়নকালে তিনি জয়নার-কার্সির ভবিষ্যতের স্বামী বব কার্সির কাছ থেকে প্রশিক্ষণ নেন। এসময় তার দলের সাথে ব্রাউনসহ জিনেথ বোল্ডেন ছিলেন। কিন্তু পরিবারের কাছ থেকে আশানুরূপ সাড়া না পাওয়ায় দল থেকে বাদ পড়েন। কার্সি আর্থিকভাবে সহযোগিতা করায় তিনি কলেজে ফিরে যান।
ব্রাউন, বোল্ডেন এবং গ্রিফিথ ১০০ মিটার দৌঁড়ের অনুশীলনী পর্যায়ে যোগ্যতা অর্জন করে ১৯৮০ সালের অলিম্পিক গেমসের জন্যে মনোনীত হন। গ্রিফিথ ২০০ মিটারেও দৌঁড়েন এবং স্বল্প ব্যবধানে ৪র্থ স্থান দখল করেছিলেন। কিন্তু মার্কিন যুক্তরাষ্ট্রের সরকার অলিম্পিক বয়কটের ঘোষণা দেয়। ঐ মৌসুমের পর কার্সি ক্যালিফোর্নিয়া বিশ্ববিদ্যালয়ের প্রধান কোচ মনোনীত হন। এরফলে গ্রিফিথও প্রাতিষ্ঠানিকভাবে যোগ্যতা অর্জন করায় সেখানে স্থানান্তরিত হন। ১৯৮২ সালে মনোবিদ্যায় স্নাতক ডিগ্রী অর্জন করেন।
১৯৮৪ সালের অলিম্পিকে গ্রিফিথ রৌপ্যপদক জয় করেন। কিন্তু প্রচারমাধ্যমে তিনি তার খুবই লম্বা এবং রঙিন নখের কারণে বিখ্যাত হয়েছিলেন। এ অলিম্পিকের পর তিনি দৌঁড়ে অল্প সময় ব্যয় করতেন। ১৯৮৭ সালে এল জয়নার নামীয় ১৯৮৪ সালের অলিম্পিকের ট্রিপল জাম্পের চ্যাম্পিয়নকে বিয়ে করেন।
গ্রিফিথ-জয়নারের অবিস্মরণীয় মুহূর্ত ছিল ১৯৮৮ সালের গ্রীষ্মকালীন অলিম্পিকের দৌঁড়ে স্বর্ণপদক জয় করা। ১০০ মিটারে তিনি বাতাসের অনুকূলে ১০.৫৪ সেকেন্ড সময় নিয়ে প্রতিদ্বন্দ্বী ইভলিন অ্যাশফোর্ডকে পরাভূত করেন। ২০০ মিটারের সেমি-ফাইনালে ২১.৫৬ সেকেন্ডে বিশ্বরেকর্ড করেন। পুনরায় ফাইনালে ২১.৩৪ সেকেন্ড সময় নিয়ে নিজেরই করা বিশ্বরেকর্ড ভেঙ্গে ফেলেন।
মেটেবুক প্রিনা

মেটেবুক প্রিনা (বৈজ্ঞানিক নাম: Prinia hodgsonii) ছোট আকৃতির পাখি।
মেটেবুক প্রিনা ছোট আকৃতির তৃণচারী পাখি। গায়ের রং মেটে-বাদামি। প্রাপ্তবয়স্ক পাখির পিঠের দিকে জলপাই-বাদামি পালক থাকে। দেহের নিচের দিক সাদা, বুকের পাশ ধূসর, তলপেট পীতাভ বর্ণের। লেজ লম্বায় ৫ সেন্টিমিটার। দেহের দৈর্ঘ্য ১১ সেন্টিমিটার। ওজন ৬ গ্রাম। ছেলে ও মেয়ে পাখির চেহারা অভিন্ন। চোখ অনুজ্জ্বল, সামান্য বাদামি-কমলা, ঠোঁট কালো। অপ্রাপ্তবয়স্ক পাখির দেহতলে হলদে আভা থাকে। ডানা ও লেজের প্রান্তদেশ লালচে হয়।
মেটেবুক প্রিনা প্রধানত দল বেঁধে চলে ও বসবাস করে। এরা সাধারণত আবাদি জমির ধারে, বৃক্ষতলে, লতাগুল্মের ঝোপে, কাশবনের পরিষ্কার জায়গায় বিচরণ করে।
পিঁপড়া, শুঁয়োপোকা, গুবরে পোকা ও ফুলের মধু আছে এদের খাবারের প্রধান তালিকায়।
প্রজনন মৌসুমে পালকের রং পরিবর্তন হয় এবং কাছাকাছি অনেক পাখি দেখা যায়। ঘাসবনে শুকনো ঘাস, পাতা ও নল দিয়ে মাটির কাছে মোচা আকৃতির বাসা বানায়। তিন-চারটি ডিম দেয়। ডিম ফোটে ১১ দিনে বা তারও বেশি সময়ে। মা ও বাবা পাখি উভয়ে মিলে সংসারে কাজ করে।
ম্যাচ ফিক্সিংয়ের জন্য নিষিদ্ধ হওয়া ক্রিকেটারদের তালিকা

নিচের এই তালিকাটি টেস্ট, একদিনের আন্তর্জাতিক এবং প্রথম-শ্রেণীর ক্রিকেট খেলোয়াড়দের, যিনি ক্রিকেটের পরিচালনা পর্ষদ দ্বারা, আন্তর্জাতিক ক্রিকেট কাউন্সিল, বা তাদের নিজ নিজ জাতীয় ক্রিকেট বোর্ড কর্তৃক ম্যাচ-ফিক্সিং বা স্পট-ফিক্সিং এর জন্য নিষিদ্ধ হয়েছেন।
মহম্মদ আবুল কাসেম

এম এ কাসেম (জন্ম: ১৯৪০) বাংলাদেশের বিশিষ্ট ব্যবসায়ী ও শিল্পপতি। শীর্ষস্থানীয় এ শিল্পোদ্যোক্তা জে কে গ্রুপ অব ইন্ড্রাস্ট্রিজ এর চেয়ারম্যান। তিনি এফবিসিসিআইয়ের সাবেক সভাপতি এবং সাউথইস্ট ব্যাংকের প্রতিষ্ঠাতা সভাপতি।
এম এ কাসেম ১৯৪০ সালে ফেনী জেলায় ছাগলনাইয়া থানার দক্ষিণ বল্লভপুর গ্রামে জন্মগ্রহণ করেন। তিনি ছাগলনাইয়া থানার বিশেষ করে শুভপুর ইউনিয়নে অসংখ্য শিক্ষা প্রতিষ্ঠান ও সামাজিক সংগঠনের সাথে ঘনিষ্ঠভাবে সম্পর্কিত।
জে কে গ্রুপ অব ইন্ড্রাস্ট্রিজের চেয়ারম্যান। জনাব কাশেম এফবিসিসিআইয়ের সাবেক সভাপতি এবং সাউথইস্ট ব্যাংকের প্রতিষ্ঠাতা সভাপতি। নর্থ সাউথ ইউনিভার্সিটি ফাউন্ডেশনের প্রতিষ্ঠাতা সদস্য ও বতর্মান এন্ডোমেন্ট কমিটির চেয়ারম্যান।
দেশের বেসরকারি খাতে শিল্প স্থাপন, পণ্য উৎপাদন, কর্মসংস্থান সৃষ্টি এবং জাতির আয় বৃদ্ধিসহ সামগ্রিকভাবে জাতীয় অর্থনীতিতে অবদান রাখার কারণে সরকার তাকে ১৯৮৪ সাল থেকে অদ্যাবধি সি,আই,পি (রপ্তানী) ও সি,আই,পি (শিল্প) এর মর্যাদা প্রদান করে আসছেন।
দাবাং ২

দাবাং ২ এটি ২০১২ সালে মুক্তিপ্রাপ্ত একটি বলিউড অ্যাকশনধর্মী চলচ্চিত্র যার পরিচালনা ও প্রযোজনা করেছেন আরবাজ খান, আরবাজ খান প্রডাকসনস এর ব্যানারে। এটি পরিশিষ্ট হয়েছে ২০১০-এর ব্লকবাস্টার চলচ্চিত্র "দাবাং" এবং এর কাহিনি লিখেছেন দিলীপ শুক্লা। গল্পের পটভূমি গড়ে উঠেছে কানপুর শহরে। চলচ্চিত্রের প্রধান দুটি চরিত্রে অভিনয় করেছেন সালমান খান ও সোনাক্ষী সিনহা আগের ছবিটি থেকে তাদের ভূমিকা ছিল প্রতিদ্বন্দ্বী হিসেবে।এখানে প্রকাশ রাজ খলনায়ক হয়েছেন।
প্রকল্পের উন্নয়ন সূত্রপাত "দাবাং" মুক্তির পর, যা পরিণত হয় ভারতে একটি ব্লকবাস্টার-এ। চলচ্চিত্রায়নের কাজ শুরু হয়েছে ৯ মার্চ ২০১২ সালে কামালিস্তান স্টুডিওর মধ্যে মুম্বাই এবং এটি ২১ ডিসেম্বর ২০১২ মুক্তি দেয়া হয়। প্রথম বর্ণন পোস্টারের উন্মোচন করা হয় ৮ নভেম্বর ২০১২ এবং থিয়েটারি ট্রেলার প্রিমিয়ার হয়েছিল ১০ নভেম্বর ২০১২ খান এর লাইভ-শো, "বিগ বস ৬"। এর ট্রেলার মুক্তি দেয়া হয়েছিল দিওয়ালি ২০১২-এ চলচ্চিত্র "সন অব সর্দার" সহ একই দিনে। চলচ্চিত্রটি ভারত দারুণ ব্যবসা করেছিল কিন্তু সেখানে পেয়েছে সমালোচকদের থেকে মিশ্রিত নেতিবাচক পর্যালোচনা এবং বিদেশী সমালোচকদের থেকেও নেতিবাচক পর্যালোচনা পায়।
খান অভিনীত ২০১২ সালে ভারতের ব্লকবাস্টার চলচ্চিত্র এক থা টাইগার এর প্রথম তিন দিনের আয়ের রেকর্ড ভেঙ্গে ফেলেছে "দাবাং ২"। "এক থা টাইগার" প্রথম তিন দিনে আয় করেছিল "দাবাং ২" এই রেকর্ড ভেঙ্গে আয় করেছে যা খান অভিনীত চলচ্চিত্রে প্রথম তিন দিনের সবচেয়ে বেশি আয়।
"চুলবুল পান্ডে" (সালমান খান) তাকে স্থানান্তর করা হয় কানপুর শহরে যেখানে তিনি স্থানীয় থানায় ভারপ্রাপ্ত কর্মকর্তা হিসেবে আসেন। একটি মেধাবী স্কুলের ছাত্রকে অপহরণ করে একদল গ্যাং এর পর চুলবুল পান্ডে তাকে উদ্ধার করে অপহরণকারী গ্যাংদের প্রহার করে। তথাপি, অধিষ্ঠিত সত্য তার খ্যাতি হয়ে ওঠে, চুলবুল নিজের জন্য মুক্তিপণ অর্থ নেয়।
এখন তার পরিবারের সব কিছু ঝকঝকে-নিখুঁত। চুলবুল তার সৎভাই "মাক্ষি" (আরবাজ খান) এবং সৎ"পিতা" (বিনোদ খান্না) এর সঙ্গে সম্পর্ক মধুর। তিনি "রাজ্য" (সোনাক্ষী সিনহা) কে বিয়ে করেও দারুণ সুখী।কানপুর শহরে মধ্যে ক্ষমতাবান রাজনীতিবিদ ও গুপ্তঘাতক "বাচ্চা ভাইয়া" (প্রকাশ রাজ) রাজত্ব করে। তার দুই ভাই চুন্নি আর গেন্দার দাপটে সাধারণ মানুষ তটস্থ থাকেন। চুলবুল কড়া হাতে তাদের দমন করতে গেলে তীব্র সংঘাত শুরু হয়।
চলচ্চিত্রের অ্যালবাম এর সঙ্গীত পরিচালক-জুটি সাজিদ-ওয়াজিদ এবং গানের গীতিকার ছিলেন জালীস শেরওয়ানি, ইরফান কামাল ও সমীর। তাঁদের একটি আইটেম গানের শিরোনাম "ফেভিকল ছে" এটির পর্দায় রসায়নে দেখা যাবে কারিনা কাপুর কে।
সিটাগ্লিপটিন

সিটাগ্লিপটিন () রক্তে গ্লুকোজের মাত্রা কমানোর একটি ওষুধ। এটি একটি ব্যতিক্রমী অ্যান্টি-ডায়াবেটিক ওষুধ। এটি আগে MK-0431 নামে পরিচিত ছিল। এটির প্রস্তুত এবং বাজারজাতকরণের একমাত্র অধিকারী Merck & Co. তারা এটি জানুভিয়া (Januvia) নামে বাজারে ছাড়ে। এটি ২০০৬ সালে FDA দ্বারা গৃহীত হয়। 
দেখা যায় যে, গ্লুকোজ সরাসরি রক্তে নিলে যতটা না ইনসুলিন তৈরি হয়, মুখে খেলে তার থেকে তিন গুণ বেশি তৈরি হয়। এর জন্য দায়ী দুটি হরমোন। এদের সংক্ষেপে ইনক্রেটিন বলা হয়। টাইপ ২ ডায়াবেটিসে এই ইনক্রেটিনের পরিমাণ কমে যায়। এক্ষেত্রে ইনক্রেটিনকে ভেঙ্গে ফেলে ডাইপেপটিডিল পেপটাইডেজ ৪ (DPP-4)। সিটাগ্লিপটিন এই DPP-4 কে বাধা দেয়। এটি এর ইনহিবিটর। এটি এর জন্য অনন্য (Selective) ইনহিবিটর। সর্বোপরি, সিটাগ্লিপটিন ইনসুলিন তৈরি করতে অগ্ন্যাশয়কে সহায়তা করে।
স্টিভ বাকনর

সম্মানীয় স্টিফেন অ্যান্থনি বাকনর, ওজে (; জন্ম: ৩১ মে, ১৯৪৬) জ্যামাইকার মন্টেগো বে এলাকার জন্মগ্রহণকারী সাবেক ও বিখ্যাত আন্তর্জাতিক ক্রিকেট আম্পায়ার। ক্রিকেট জগতে তিনি স্টিভ বাকনর নামেই সর্বাধিক পরিচিত। তিনি উচ্চ বিদ্যালয়ের গণিতের শিক্ষকসহ ক্রীড়াজগতে কোচ হিসেবে পরিচিত ছিলেন। এরপর তিনি আন্তর্জাতিক পর্যায়ের ফুটবল রেফারী এবং ক্রিকেট আম্পায়ার ছিলেন। অক্টোবর, ২০০৭ সালে 'ক্রীড়াক্ষেত্রে অসামান্য অবদান রাখায়' তিনি অর্ডার অব জ্যামাইকা বা ওজে পদকে ভূষিত হন।
স্টিভ বাকনরের প্রথম আন্তর্জাতিক ক্রিকেটে আম্পায়ার হিসেবে অভিষেক ঘটে ১৮ মার্চ, ১৯৮৯ সালে এন্টিগুয়ায় অনুষ্ঠিত ওয়েস্ট ইন্ডিজ ও ভারতের মধ্যকার একদিনের আন্তর্জাতিক ক্রিকেট খেলা পরিচালনার মাধ্যমে। ২৮ এপ্রিল-৩ মে, ১৯৮৯ সালে জ্যামাইকার কিংস্টনের সাবিনা পার্কে অনুষ্ঠিত ওয়েস্ট ইন্ডিজ ও ভারতের মধ্যকার টেস্ট ক্রিকেটের মাধ্যমে টেস্টে আম্পায়ারিং করেন। এরপর কিছুদিন আন্তর্জাতিক ক্রিকেট খেলায় আম্পায়ারিং করার পর অস্ট্রেলিয়ায় অনুষ্ঠিত ১৯৯২ সালের বিশ্বকাপ ক্রিকেটের আম্পায়াররূপে মনোনীত হন। তেমন অভিজ্ঞতা না থাকা স্বত্ত্বেও নিউজিল্যান্ডের ব্রায়ান অলড্রিজকে সাথে নিয়ে চূড়ান্ত খেলায় আম্পায়ারের গুরুদায়িত্ব পালন করেন। এছাড়াও তিনি ১৯৯৬, ১৯৯৯, ২০০৩ এবং ২০০৭ সালের বিশ্বকাপ ক্রিকেটের চূড়ান্ত খেলায় আম্পায়ার ছিলেন। তন্মধ্যে ২০০৭ সালের বিশ্বকাপ ক্রিকেট নিজ এলাকা ওয়েস্ট ইন্ডিজে অনুষ্ঠিত হয়েছিল।
২৩ ফেব্রুয়ারি, ২০০৯ সালে আন্তর্জাতিক ক্রিকেট কাউন্সিল (আইসিসি) নিশ্চিত করেন যে, মার্চ, ২০০৯ থেকে স্টিভ বাকনর আম্পায়ার হিসেবে আর মাঠে উপস্থিত থাকবেন না ও খেলোয়াড়ী জীবন থেকে অবসর গ্রহণ করবেন। তার সর্বশেষ টেস্ট ম্যাচ ছিল কেপ টাউনে অনুষ্ঠিত দক্ষিণ আফ্রিকা বনাম অস্ট্রেলিয়ার মধ্যকার ৩য় টেস্টটি। একদিনের আন্তর্জাতিকে তার সর্বশেষ পদচারণা ঘটেছে ২৯ মার্চ, ২০০৯ তারিখে বার্বাডোসে অনুষ্ঠিত ওয়েস্ট ইন্ডিজ ও ইংল্যান্ডের মধ্যকার ৪র্থ ওডিআইয়ে। এর মাধ্যমেই তার বর্ণাঢ্য ২০ বছরের আম্পায়ারিং জীবনের সফল পরিসমাপ্তি ঘটে।
তার চূড়ান্ত টেস্ট খেলায় উপস্থিতির পূর্বে পুরস্কার প্রদান করা হয়। খেলার শুরুতে সকল স্তরের দর্শক এবং খেলোয়াড়গণ দাঁড়িয়ে তার প্রতি সশ্রদ্ধ অভিনন্দন ও সম্মাননা প্রদান করেন। ওয়েস্ট ইন্ডিজ ও ইংল্যান্ডের মধ্যকার সর্বশেষ আম্পায়ারিংয়ের স্মরণীকা বিশাল টেলিভিশনের পর্দায় উপস্থাপন করা হয়।
কেনিয়া জাতীয় ক্রিকেট দল

কেনিয়া জাতীয় ক্রিকেট দল () আন্তর্জাতিক ক্রিকেট খেলায় কেনিয়ার জাতীয় ক্রিকেট দলের প্রতিনিধিত্ব করছে। দলটি আইসিসির সহযোগী সদস্যভূক্ত দেশসমূহের মধ্যে অন্যতম শক্তিশালী দলরূপে পরিচিত। ২০০৩ সালের ক্রিকেট বিশ্বকাপ প্রতিযোগিতায় টেস্টখেলুড়ে দেশের বাইরে অবস্থান করে কেনিয়া সেমি-ফাইনালে পদার্পণ করে সমগ্র ক্রিকেট বিশ্বকে তাক লাগিয়ে দিয়েছিল। দলটি আন্তর্জাতিক ক্রিকেট কাউন্সিল কর্তৃক একদিনের আন্তর্জাতিক ক্রিকেট খেলার মর্যাদা লাভের অধিকারী যা ২০১৩ সাল পর্যন্ত বলবৎ ছিল। জানুয়ারি ,২০১৪ সালে ক্রিকেট বিশ্বকাপের বাছাইপর্বের ফলাফলের প্রেক্ষিতে কেনিয়া দল একদিনের আন্তর্জাতিক ক্রিকেট খেলার মর্যাদা হারায়।
তৎকালীন ব্রিটিশ উপনিবেশ হিসেবে বসবাসকারীদের মাধ্যমে কেনিয়ায় ক্রিকেটের প্রচলন ঘটে। ১৮৯৯ সালে মোম্বাসায় প্রথম খেলা শুরু হয় ও পরবর্তীকালে সমগ্র দেশে ছড়িয়ে পড়ে। প্রথম ক্রিকেট খেলায় কেনিয়ার জাতীয় ক্রিকেট দলের সদস্যসহ উইকেট-রক্ষক গাছের বাকল পরিধান করে মাঠে নামতো। তন্মধ্যে "হেনরি গুয়াম্বে" নামীয় উইকেটরক্ষক দুটি স্ট্যাম্পের সাথে কলা গাছের বাকল সহযোগে মাঠে নেমেছিলেন বলে জানা যায়। ১৯১০ সালে খেলা পরিচালনাকারী দল ও ব্রিটিশ বসবাসকারীদের মধ্যে খেলার প্রচলন হয় যা ১৯৬৪ সাল পর্যন্ত অনুষ্ঠিত হতো। এছাড়াও, ১৯৩৩ সালে ইউরোপীয় বনাম এশীয়দের মধ্যেও খেলা শুরু হয়েছিল।
১৯৫১ সালে আন্তর্জাতিক ক্রিকেট অঙ্গনে কেনিয়ার যাত্রা শুরু হয়। তখন তারা তানজানিয়া (তৎকালীন টাঙ্গানিকা) এবং উগান্ডার মধ্যে নিয়মিতভাবে খেলতো।
১৯৫৩ সালে কেনিয়ান ক্রিকেট অ্যাসোসিয়েশন গঠিত হয়। এ সময়কালের মধ্যে সফরকারী দলের মানদণ্ডে ভিন্নতা পরিলক্ষিত হয়। ১৯৫৮ সালে ব্যাসিল ডি’অলিভেইরা নামীয় একজন অ-ইউরোপীয় দক্ষিণ আফ্রিকান দলের নেতৃত্ব দিয়েছিলেন। দক্ষিণ আফ্রিকা কেনিয়া সফরে এসে দু'টি খেলায় জয়লাভ করেছিল; তন্মধ্যে পূর্ব আফ্রিকা ক্রিকেট দলের বিপক্ষের জয়ও এর অন্তর্ভুক্ত ছিল।
কেনিয়া, তাঞ্জানিয়া এবং উগান্ডা দলের সমন্বয়ে পূর্ব আফ্রিকা ক্রিকেট দল গঠিত হয়। পরবর্তীতে ১৯৬৬ সালে আইসিসি'র সহযোগী সদস্য দেশ হিসেবে তালিকাভূক্ত হয়। পূর্ব আফ্রিকা দলের অন্যতম শক্তিশালী অংশরূপে দীর্ঘদিন ধরেই কেনিয়ার সুনাম রয়েছে। ১৯৮০/৮১ মৌসুমে তারা জিম্বাবুয়ে সফরে যায়, কিন্তু খেলাগুলোয় পরাজিত হয়। এরপরই ১৯৮১ সালে কেনিয়া পূর্ব আফ্রিকা ক্রিকেট দলের বাইরে চলে যায়। তারা নিজস্ব অধিকার বলে আইসিসি'র সহযোগী সদস্যরূপে আসীন হয়। আইসিসি ট্রফিতে তারা নিজেদের দল নিয়ে ১৯৮২, ১৯৮৬ ও ১৯৯০ সালে খেলে। এছাড়াও দলটি পাকিস্তান বি দলের বিপক্ষে সেপ্টেম্বর, ১৯৮৬ সালে প্রথমবারের মতো প্রথম-শ্রেণীর ক্রিকেট খেলে।
১৯৯৪ সালে নাইরোবিতে অনুষ্ঠিত আইসিসি ট্রফি প্রতিযোগিতায় কেনিয়া স্বাগতিক দেশের মর্যাদা পায়। এতে তারা সংযুক্ত আরব আমিরাতের পরের স্থান দখল করে রানার্স-আপ হয়। এরফলে দলটি ১৯৯৬ সালে ক্রিকেট বিশ্বকাপ প্রতিযোগিতায় অংশগ্রহণের যোগ্যতা লাভ করে। অস্ট্রেলিয়া, ভারত, শ্রীলঙ্কা, ওয়েস্ট ইন্ডিজ এবং জিম্বাবুয়ের সাথে একই গ্রুপে খেলে কেনিয়া। বিশ্বকাপের ইতিহাসে ঐ সময়ে তারা সর্বাপেক্ষা বড় ধরনের অঘটনের জন্ম দেয়। ওয়েস্ট ইন্ডিজকে তারা অত্যন্ত নাটকীয়ভাবে মাত্র ৯৩ রানে অল-আউট করে ৭৩ রানের সহজ বিজয় অর্জন করে।
ক্রিকেট কেনিয়া ৩০ জুন, ২০১১ তারিখে ২০১১-১২ মৌসুমে খেলোয়াড়দের নাম ঘোষণা করে।
সাইমুম সিরিজ

সাইমুম সিরিজ বাংলাদেশি লেখক আবুল আসাদ রচিত একটি থ্রিলার ঘরনার উপন্যাস সিরিজ। এটি বাংলাদেশের অন্যতম জনপ্রিয় সিরিজ। এই সিরিজিটি ইতিহাস, ভূগোল, বিভিন্ন দেশের সংস্কৃতি বিশেষ করে ইসলামি ইতিহাস ও সংস্কৃতি, ইসলামি বিশ্ব ও বিভিন্ন দেশের মুসলিমদের বর্তমান অবস্থা সম্পর্কে বাস্তব ধারণা নিয়ে রচিত। আবুল আসাদ ১৯৭৬ সালে ‘অপারেশন তেলআবিব-১’ এর মাধ্যমে এই সিরিজের সূচনা করেন।
সাইমুম সিরিজের প্রকাশিত বইগুলো হলো:
65. শান্তির দ্বীপে সংঘাত
বাংলাদেশ পর্যটন করপোরেশন

বাংলাদেশ পর্যটন করপোরেশন একটি স্বায়ত্বশাসিত সংস্থা যা বাংলাদেশের পর্যটন শিল্পের বিকাশে কাজ করে যাচ্ছে। সংস্থাটি গণপ্রজাতন্ত্রী বাংলাদেশ সরকারের বেসামরিক বিমান পরিবহন ও পর্যটন মন্ত্রণালয়ের অধীনে পরিচালিত হয়। বাংলাদেশের জাতীয় পর্যটন সংস্থা হিসেবে এটি পরিচিত ও জাতীয় অর্থনীতিতে এটি গুরুত্বপূর্ণ অবদান রাখে।
১৯৭১ সালে স্বাধীনতা অর্জনের পর বাংলাদেশের যোগাযোগ ও পর্যটন খাত অর্থ মন্ত্রণালয়ের অধীনে ছিল। আগস্ট, ১৯৭৫ সালে পৃথক একটি মন্ত্রণালয় হিসেবে বেসামরিক বিমান চলাচল ও পর্যটন মন্ত্রণালয় সৃষ্টি করা হয়। জানুয়ারি, ১৯৭৬ সালে এটি পুনরায় যোগাযোগ মন্ত্রণালয়ের একটি বিভাগে পরিণত হয়। ডিসেম্বর, ১৯৭৭ সালে পৃথকভাবে বেসামরিক বিমান চলাচল ও পর্যটন মন্ত্রণালয় খোলা হয়। ২৪ মার্চ, ১৯৮২ সালে এ মন্ত্রণালয়কে বিলুপ্ত করে প্রতিরক্ষা মন্ত্রণালয়ের অধীনে ন্যাস্ত করা হয়। এরপর ১৯৮৬ সাল থেকে উক্ত মন্ত্রণালয়কে পুণঃপ্রতিষ্ঠা করে অদ্যাবধি বাংলাদেশ পর্যটন করপোরেশন নামে তাদের কার্যক্রম চালাচ্ছে।
বাংলাদেশ পর্যটন করপোরেশনের পরিচালনা পরিষদ ১৯৭৩ সালে গঠন করা হয়। এতে একজন সভাপতি এবং তিনজন পূর্ণাঙ্গকালীন পরিচালক ছিলেন। ১৯৭২ সালের বাংলাদেশ পর্যটন করপোরেশন গঠনের অধ্যাদেশ নীতিমালা অনুযায়ী পরিচালনা পরিষদ নিম্নলিখিত কার্যক্রম সম্পাদন করবে:-
বাংলাদেশ পর্যটন করপোরেশন তাদের কার্যক্রম সম্পাদনের জন্য নিম্নরূপ কার্যাবলী সম্পন্ন করে:-
২০২২ সালের ৭ জুন ‘বাংলাদেশ পর্যটন করপোরেশন (সংশোধন) বিল-২০২২’ সংসদে পাস হয়। সংশোধিত বিলে এর অনুমোদিত মূলধন ১৫ কোটি টাকা থেকে বাড়িয়ে এক হাজার কোটি টাকা করা হয় এবং পরিশোধিত মূলধন ৪০০ কোটি টাকা করা হয়।
সদস্য সংখ্যা ৪ জন থেকে বাড়িয়ে ১১ জন করা হয়েছে। চেয়ারম্যান হবেন মন্ত্রণালয়ের সচিব। ১৯৭২ সালের এই আইনে পর্যটকের সংজ্ঞায় বলা হয়েছে, ‘কেউ নিজের ঘর থেকে ভ্রমণ বা শ্রান্তি বিনোদনের জন্য ২৪ ঘণ্টার বেশি কিন্তু ছয় মাসের কম সময়ে আরেক জায়গায় থাকলে তিনি পর্যটক হিসেবে গণ্য হবেন’। সংশোধিত বিলে এই সময় এক বছর করা হয়েছে। তবে চাকরির জন্য থাকলে তাকে পর্যটক হিসেবে ধরা হবে না।
১৯৯৯ ক্রিকেট বিশ্বকাপ

১৯৯৯ আইসিসি ক্রিকেট বিশ্বকাপ (আনুষ্ঠানিকভাবে আইসিসি ক্রিকেট বিশ্বকাপ '৯৯ নামে পরিচিত) হল ১৯৯৯ সালের ১৪ মে-২০ জুন পর্যন্ত অনুষ্ঠিত বিশ্বকাপ ক্রিকেট প্রতিযোগিতার ৭ম আসর। মূল স্বাগতিক ইংল্যান্ডের পাশাপাশি আয়ারল্যান্ড, ওয়েলস, স্কটল্যান্ড এবং নেদারল্যান্ডস সহঃ আয়োজকের মর্যাদা লাভ করে। লন্ডনের লর্ড’স ক্রিকেট গ্রাউন্ডে একচেটিয়াভাবে অনুষ্ঠিত চূড়ান্ত খেলায় পাকিস্তানকে ৮ উইকেটে পরাজিত করে অস্ট্রেলিয়া দ্বিতীয়বারের মতো চ্যাম্পিয়ন হয়। সেমি-ফাইনালে নিউজিল্যান্ড এবং দক্ষিণ আফ্রিকা অংশ নিয়েছিল। দক্ষিণ আফ্রিকার ল্যান্স ক্লুজনার ম্যান অব দ্য সিরিজ পুরস্কারে ভূষিত হন। অন্যদিকে, ভারতের রাহুল দ্রাবিড় সর্বোচ্চ ৪৬১ রান করেন। নিউজিল্যান্ডের জিওফ এলট ও অস্ট্রেলিয়ার শেন ওয়ার্ন ২০ উইকেট লাভ করে সর্বোচ্চ উইকেট শিকারী হন।
বিশ্বের ১২টি দেশের জাতীয় ক্রিকেট দল (অস্ট্রেলিয়া, ইংল্যান্ড, বাংলাদেশ, ভারত, পাকিস্তান, শ্রীলঙ্কা, ওয়েস্ট ইন্ডিজ, নিউজিল্যান্ড, দক্ষিণ আফ্রিকা, জিম্বাবুয়ে, কেনিয়া এবং স্কটল্যান্ড) দুই গ্রুপে অংশগ্রহণ করে। লীগ পদ্ধতিতে প্রত্যেক গ্রুপের দলগুলো একে-অপরের বিরুদ্ধে প্রতিদ্বন্দ্বিতা করে। প্রতি গ্রুপের শীর্ষস্থানীয় তিনটি দল সুপার সিক্স পর্যায়ে লড়বে যা প্রতিযোগিতার নতুন রূপরেখা হিসেবে প্রণীত হয়। এ রূপরেখায় এ গ্রুপের দলগুলো বি গ্রুপের দলের সাথে লড়বে। এরপর শীর্ষস্থানীয় চার দল সুপার সিক্স পর্ব থেকে সেমি-ফাইনালে উত্তীর্ণ হবে।
নতুন ধরনের সাদা ডিউক ক্রিকেট বল বিশ্বকাপে প্রবর্তন করা হয়। বলের প্রস্তুতকারক "ব্রিটিশ ক্রিকেট বল লিমিটেড" দাবী করে যে উক্ত বলের আচরণ পূর্বের বিশ্বকাপের লাল বলেরই অনুরূপ। কিন্তু পরবর্তীকালে দেখা যায় যে, বলের প্রকৃতি শক্ত ধরনের এবং সুইংও উল্লেখযোগ্যমাত্রায় বেশি ছিল।
আইসিসি'র সদস্যভূক্ত ১০টি টেস্টখেলুড়ে দেশ ও ২টি সহযোগী সদস্যদেশ এ বিশ্বকাপে অংশ নেয়। দলগুলো হলো:
১৯৯৯ সালের বিশ্বকাপ ক্রিকেটের সকল খেলার ফলাফল নিম্নে প্রদান করা হলো:
<br>
<br>
নিষিদ্ধ নগরী

নিষিদ্ধ নগরী () () ছিল চীনা সাম্রাজ্যিক প্রাসাদ যা মিং রাজবংশ থেকে চিং রাজবংশের শেষ পর্যন্ত ছিল। এটি চীনের বেইজিং শহরের মাঝে অবস্থিত। বর্তমানে এটি একটি প্রাসাদ জাদুঘর। প্রায় ৫০০ বছর ধরে, এটি সম্রাটদের এবং তাদের পরিবারের পাশাপাশি চীনা সরকারের আনুষ্ঠানিক এবং রাজনৈতিক কেন্দ্র বাড়ি হিসেবে কাজ করেছে।
১৪০৬ থেকে ১৪২০ সালে নির্মিত জটিল ভবনসমূহ ৭২০,০০০ বর্গ মিটার (৭,৮০০,০০০ বর্গ ফুট) জুড়ে ৯৮০ ভবন নিয়ে গঠিত। জটিল প্রাসাদ ঐতিহ্যগত চীনা চমৎকার স্থাপত্য দৃষ্টান্তস্বরূপ, যা পূর্ব এশিয়াসহ অন্যত্র সাংস্কৃতিক এবং স্থাপত্যকে প্রভাবিত করেছে। ১৯৮৭ সালে নিষিদ্ধ নগরীকে বিশ্ব ঐতিহ্যবাহী স্থান হিসেবে ঘোষণা করা হয়, এবং ইউনেস্কো কর্তৃক সংরক্ষিত প্রাচীন কাঠের কাঠামোর বৃহত্তম সংগ্রহ হিসাবে তালিকাভুক্ত করা হয়।
১৯২৫ সাল থেকে নিষিদ্ধ নগরী রাজপ্রাসাদ জাদুঘরের অধীন রয়েছে, যার শিল্পকর্ম ও হস্তনির্মিত বিশাল সংগ্রহ মিং এবং চিং রাজবংশের সাম্রাজ্যিক সংগ্রহ উপর নির্মিত হয়েছে। জাদুঘরের পূর্বের সংগ্রহ এখন তাইপের জাতীয় রাজপ্রাসাদ জাদুঘরে অবস্থিত। উভয় জাদুঘর প্রথম দিকে একই প্রতিষ্ঠানের ভবন ছিল, কিন্তু চীনা গৃহযুদ্ধের পরে এটি দুই ভাগে বিভক্ত হয়েছিল।
নিষিদ্ধ নগরী অনেক নামে পরিচিত ছিল। সবচেয়ে প্রচলিত, ইতোমধ্যে উল্লেখ করা হয়েছে, চীনা "জিজিন চেং" ()।
""জিজিন চেং"" নামের অনেক অর্থ রয়েছে। "জি" বা "পাপল" বলতে ধ্রুবতারা বোঝানো হয়েছে, যা প্রাচীন চীনে জিউই তারা বলা হতো এবং ঐতিহ্যগত চীনা জ্যোতিষশাস্ত্রে ছিল স্বর্গীয় সম্রাটের বাসস্থান। স্বর্গীয় পার্শ্ববর্তী অঞ্চল, জিউই সীমানা () ছিল স্বর্গীয় সম্রাট ও তার পরিবার রাজ্য। নিষিদ্ধ নগরী হচ্ছে পৃথিবীতে বসবাসকারী সম্রাটের বাসস্থান, যা ছিল তার পার্থিব প্রতিমূর্তি। "জীন", বা ""নিষিদ্ধ"", বলতে বোঝাতে চেয়েছে যে, সম্রাটের অনুমতি ব্যতীত সেখানে কেউ ঢুকতে বা বের হতে পারতো না। "চেং" অর্থ প্রাচীরবেষ্টিত শহর।
আজ, চীনে স্থানটি "Gùgōng" () নামে অতি পরিচিত, যার অর্থ "প্রাক্তন প্রাসাদ"। এই ভবন অবস্থিত জাদুঘরটি "প্রাসাদ জাদুঘর" () হিসাবে পরিচিত।
এইচটিসি ডিজায়ার জেড

এইচটিসি ডিজায়ার জেড (মার্কিন যুক্তরাষ্ট্রে টি মোবাইল জি২ হিসেবেও বিপণনকৃত) এইচটিসির (HTC) প্রস্তুতুকৃত একটি স্মার্টফোন। এটি ২০১০ সালের নভেম্বরে ইউরোপ এবং কানাডার বাজারে আসে।
এর ক্যামেরা দিয়ে ৭২০পি মানের ভিডিও রেকর্ডিং করা যায়।
স্লোগান

স্লোগান একটি ধারণা বা উদ্দেশ্য পুনরাবৃত্তিমূলক অভিব্যক্তি হিসাবে একটি রাজনৈতিক, বাণিজ্যিক, ধর্মীয়, এবং অন্যান্য প্রেক্ষাপটে ব্যবহৃত একটি স্মরণীয় নীতিবাক্য বা শব্দগুচ্ছ। স্লোগান শব্দটি ইংরেজি, এটি এসেছে "স্লোগ্রন" থেকে যা একটি স্কটিশ গ্যালিক sluagh-ghairm tanmay (sluagh "সেনাবাহিনী", "হোস্ট" + gairm "শোরগোল") এর Anglicisation।
বিপণন স্লোগানকে ট্যাগলাইন বলা হয় মার্কিন যুক্তরাষ্ট্র ও যুক্তরাজ্যে। ইউরোপীয়রা এটিকে ব্যবহার করে শর্ত ভিত্তিরেখা, স্বাক্ষর, দাবি হিসেবে।
লুকা পাচিওলি

ফ্রা লুকা বার্তোলোমেয়ো দে পাচিওলি বা লুকা পাচিওলি (১৪৪৭-১৫১৭) ছিলেন একজন ইতালীয় গণিতবিদ। 
তিনি লেওনার্দো দা ভিঞ্চির বন্ধু ও গণিত শিক্ষক ছিলেন এবং হিসাববিজ্ঞান বিষয়ে গুরুত্বপূর্ণ অবদান রাখেন। তাঁকে "হিসাববিজ্ঞান ও হিসাবরক্ষণের পিতা" নামে ডাকা হয়। তিনি হচ্ছেন ইতিহাসের প্রথম ব্যক্তি যিনি হিসাববিজ্ঞান বিষয়ে সর্বপ্রথম গবেষণাকর্ম প্রকাশ করেছিলেন।
লুকা পাচিওলি ১৪৪৭ সালে "সানসিপলক্রো"তে জন্মগ্রহণ করেন। সেখানেই তিনি ছোটবেলার শিক্ষাগ্রহণ শেষ করেন। স্কুলে তিনি গতানুগতিক শিক্ষা গ্রহণের বদলে ব্যবসা শিক্ষায় বাধ্য হন। যৌবনের শুরুতে তিনি গণিতের শিক্ষক হিসেবে ব্যক্তিগতভাবে কাজ করতেন। একসময় তিনি গণিতের শিক্ষকতা ছেড়ে দিতে বাধ্য হন এবং ১৪৯৪ সালে তার প্রথম বই প্রকাশ করেন। এর নাম ছিল "Sunma De Arithmetic Geometrica Proportionate Proportionalita"। তার এই বই প্রকাশের পর তিনি ইতালির মিলান শহররের ডিউকের কাছ থেকে মিলানে এসে তার সাথে কাজ করার আমন্ত্রণ পান। মিলানেই তিনি লেওনার্দো দা ভিঞ্চির সাথে পরিচিত হন এবং তাকে গণিত পড়ানো শুরু করেন।
জেলা স্টেডিয়াম, চট্টগ্রাম

জেলা স্টেডিয়াম, চট্টগ্রাম ( এম এ আজিজ স্টেডিয়াম নামেও পরিচিত) চট্টগ্রামের অন্যতম স্টেডিয়াম। স্থানীয় ক্রিকেট এবং ফুটবল ম্যাচ এই মাঠে খেলা হয়। এই স্টেডিয়ামের মোট ধারণ ক্ষমতা ২০,০০০। স্টেডিয়ামটি ১৯৭৭ সালে তৈরি করা হয়। ১৯৭১ সালের মুক্তিযুদ্ধের সময় এখানে একটি সদর দফতর তৈরি করা হয়েছিল। ক্রিকেটে চট্টগ্রাম শহরের ভেন্যু বীরশ্রেষ্ঠ ফ্লাইট লেফটেন্যান্ট মতিউর রহমান ক্রিকেট স্টেডিয়াম স্থানান্তরিত করা হয়।
বিনু মানকড়ের অধীনে ভারত জাতীয় ক্রিকেট দল ১লা জানুয়ারি ১৯৫৫ তারিখে এই নবনির্মিত স্টেডিয়ামে খেলতে আসে। তাদের প্রতিপক্ষ ছিল পূর্ব পাকিস্তান (বর্তমান বাংলাদেশ) স্পোর্টস ফেডারেশন। তখন এই স্টেডিয়ামের নাম ছিল নিয়াজ স্টেডিয়াম তদানীন্তন জেলা প্রশাসকের নামে, যিনি এই স্টেডিয়াম তৈরিতে সাহায্য করেছিলেন। তখন এই পার্বত্য অঞ্চলের নাম ছিল জঙ্গলি পল্টন, পরবর্তীতে চট্টগ্রাম রাখা হয়। বিনু মানকড়ের দলের পর এই স্টেডিয়াম এমসিসির ডোনাল্ড কার-কে স্বাগত জানায়। এমসিসি পরবর্তীতে দ্বিতীয়বারও আসে স্বাধীনতা যুদ্ধের পর। ১৯৭৬-৭৭ সালে এই স্টেডিয়ামের নাম "চট্টগ্রাম জেলা ক্রীড়া সংস্থা" স্টেডিয়াম করা হয়।
১৯৫৭-৫৮ সালে চট্টগ্রাম কমার্স কলেজ আন্তঃকলেজ ক্রিকেটের ফাইনালে জগন্নাথ কলেজের মুখোমুখি হয়। চট্টগ্রাম টীম ফাইনালে হেরে যায়। আউটার স্টেডিয়ামে স্টার যুব টুর্নামেন্ট এবং স্টার সামার টুর্নামেন্টও আয়োজন করা হয়। ইস্টবেঙ্গল দল-ও খেলতে আসে। ৮০-র দশকে ক্রিকেট আসগর, আবেদিন এবং ইস্পাহানী পরিবারের দখলে ছিল। অনেক বাংলাদেশ জাতীয় ক্রিকেট দলের খেলোয়াড় যেমন: আকরাম খান, মিনহাজুল আবেদীন এবং নুরুল আবেদীনেরর মত খেলোয়াড় এই স্টেডিয়ামে খেলে তাদের খেলোয়াড়ী জীবন শুরু করেন। পরবর্তীতে স্টার যুব টুর্নামেন্ট এবং স্টার সামার টুর্নামেন্ট আয়োজন বন্ধ করা হয়। ২০২৫ সালে, বাংলাদেশের অন্তর্বর্তীকালীন সরকার স্টেডিয়ামটির নাম পরিবর্তন করে জেলা স্টেডিয়াম, চট্টগ্রাম রাখে।
এই স্টেডিয়ামে প্রথম ওয়ান-ডে ক্রিকেট ম্যাচ অনুষ্ঠিত হয় ১৯৮৮ সালের ২৭-ই অক্টোবর উইলস এশিয়া কাপে। এই টুর্নামেন্টে দুই ম্যাচের মাধ্যমে বাংলাদেশের প্রতিপক্ষ ছিল ভারত জাতীয় ক্রিকেট দল এবং পাকিস্তান জাতীয় ক্রিকেট দল। বাংলাদেশ উভয় ম্যাচ যথাক্রমে ৯ উইকেটে এবং ১৭৩ রানে হেরে যায়। বাংলাদেশ এই মাঠে মোট ৭টি টেস্ট ও ৮টি ওয়ানডে ম্যাচ খেলে। এই স্টেডিয়ামের টেস্ট অভিষেক হয় ১৫ নভেম্বর ২০০১ সালে বাংলাদেশ বনাম জিম্বাবুয়ে মধ্যে। এটি ক্রিকেট বিশ্বের ৮২তম টেস্ট মাঠ।
২০০৫ সালের জানুয়ারিতে বাংলাদেশ তাদের ৩৫-তম টেস্টে জিম্বাবুয়েকে হারিয়েছিল এই স্টেডিয়ামে। যা ছিল তাদের সর্বপ্রথম টেস্ট ম্যাচ জয়। সিরিজের প্রথম টেস্টে, বাংলাদেশ জিম্বাবুয়েকে ২২৬ রানে পরাজিত করে।
এই স্টেডিয়ামটি বর্তমানে ফুটবল এসোসিয়েশনের চট্টগ্রামের আসল ভেন্যু।
২০১৩ বাংলাদেশ প্রিমিয়ার লিগ এ অনেক বছর পর এম এ আজিজ স্টেডিয়াম ক্রিকেট ম্যাচ আয়োজন করে। স্বাগতিক দল চিটাগং কিংস এখানে ৪টি ম্যাচ খেলে। ২৫শে জানুয়ারি থেকে ২রা ফেব্রুয়ারি পর্যন্ত এখানে মোট ১০টি ম্যাচ খেলা হয়।
আলতাব আলী পার্ক

আলতাব আলী পার্ক এডলার স্ট্রীট, হোয়াইট চার্চ লেন এবং হোয়াইটচ্যাপেল হাই স্ট্রীট, লন্ডন ই১ (ইওয়ান) এ অবস্থিত একটি ছোট পার্ক, যেটির আগের নাম ছিল "সেন্ট মেরিস পার্ক" এটি ১৪শতকের পুরনো হোয়াইটচ্যাপেল, সেন্ট মেরি মার্টফেলেন-এর অংশ যা থেকে হোয়াইটচ্যাপেল এলাকার নামকরণ করা হয়।
আলতাব আলী পার্কের নাম করন করা হয় "শহীদ আলতাব আলীর" নামে যিনি ছিলেন বৃটেনে অভিবাসী বাংলাদেশি ফ্যাক্টরী শ্রমিক, যিনি ১৯৭৮ সালের ৪মে কাজ শেষে বাসায় ফেরার পথে পূর্ব লন্ডনের এডলার স্ট্রিটে বর্ণবাদীদের হাতে খুন হন। ১৯৯৮ সালে পূর্ব লন্ডনের এডলার স্ট্রীট, ওয়াইট ছারছ লেন এবং ওয়াইট চ্যাপল হাই স্ট্রীটস্থ সেন্ট মেরিস পার্ককে আলতাব আলী পার্ক নামকরণ করা হয়।
১৯৯৯ সালে পূর্ব লন্ডনের আলতাব আলী পার্কের দক্ষিণ প্রান্তে একটি শহীদ মিনার প্রতিষ্ঠা করা হয় যেটি বাঙালির ভাষা-শহীদদের স্মরণে বহির্বিশ্বে বানানো প্রথম শহীদ মিনার। তার আগে ব্রিটেনে বাঙালি সম্প্রদায়ের সর্ববৃহৎ ও প্রচীনতম সংগঠন বাংলাদেশ ওয়েলফেয়ার অ্যাসোসিয়েশনের উদ্যোগে পূর্ব লন্ডনের সাড়ে বায়ান্নো হ্যানবারি স্ট্রিটের একটি হলে অস্থায়ী শহীদ মিনার তৈরি করে এই শ্রদ্ধা নিবেদনের ব্যবস্থা করা হতো। দীর্ঘ কয়েক বছর এভাবে শ্রদ্ধা নিবেদনের পর ওয়েলফেয়ার অ্যাসোসিয়েশনের নেতৃত্বে খোলা আকাশের নিচে একটি শহীদ মিনার প্রতিষ্ঠার জন্যে স্থানীয় কাউন্সিলের সঙ্গে কথাবার্তা শুরু করে। এমনি এক পর্যায়ে ৮০ এর দশকে বর্ণবাদ বিরোধী আন্দোলনে শহীদ আলতাব আলীর নামে নামকরণ করে পূর্ব লন্ডনের হোয়াইট চ্যাপেল রোডের পার্কে ১৯৯৮ সালের একুশে ফেব্রুয়ারি ওয়েলফেয়ার অ্যাসোসিয়েশনের নেতৃত্বে প্রথম অস্থায়ীভাবে একটি শহীদ মিনার স্থাপন করে। টাওয়ার হ্যামলেটস কাউন্সিলের সঙ্গে এ বিষয়ে দেন-দরবারের এক পর্যায়ে একটি স্থায়ী শহীদ মিনার নির্মাণে কাউন্সিল-সম্প্রদায়ের ঐকমত্যে পৌঁছতে সক্ষম হয়। কাউন্সিলের পক্ষ থেকে সম্প্রদায়কে প্রস্তাব দেওয়া হয় যে জায়গা বরাদ্ধ দেবে কাউন্সিল, কিন্তু শহীদ মিনার তৈরির খরচ বহন করতে হবে সম্প্রদায়কে। এই প্রস্তাবে সম্প্রদায়ের সম্মতির ভিত্তিতে বাংলাদেশ ওয়েলফেয়ার অ্যাসোসিয়েশন অর্থ সংগ্রহের তৎপরতা শুরু করে।
এ তৎপরতায় এগিয়ে আসে বাংলাদেশ হাইকমিশন, সোনালী ব্যাংক, আওয়ামী লীগ, বিএনপি, জাতীয় পার্টি, কমিউনিস্ট পার্টি, একাত্তরের ঘাতক দালাল নির্মূল কমিটি, জাসদ ও উদীচী শিল্পী গোষ্ঠীসহ ৫৪টির মতো সংগঠন। আর এই ৫৪ সংগঠনের যৌথ অংশগ্রহণে গঠন করা হয় কেন্দ্রীয় শহীদ মিনার কমিটি। টাওয়ার হ্যামলেটস কাউন্সিলের পক্ষ থেকে আলতাব আলী পার্কে স্থায়ী শহীদমিনার নির্মাণের প্রস্তাব দেওয়া হলে কেন্দ্রীয় শহীদ মিনার কমিটি এর ব্যয় নির্বাহে সম্মতি জানায়।
ওয়েলফেয়ার অ্যাসোসিয়েশনসহ ৫৪টি সংগঠনের পক্ষ থেকে শহীদ মিনার নির্মাণের ব্যয় হিসেবে কাউন্সিলের কাছে তুলে দেওয়া হয় প্রায় ২২ হাজার পাউন্ড।
এভাবেই আলতাব আলী পার্কে স্থায়ীভাবে নির্মিত হয় শহীদ মিনার। এটি আনুষ্ঠানিকভাবে উদ্বোধন করেন বাংলাদেশ জাতীয় সংসদের তৎকালীন স্পিকার হুমায়ুন রশীদ চৌধুরী।
নওগাঁ সরকারি কলেজ

নওগাঁ সরকারি কলেজ বা নওগাঁ বিশ্ববিদ্যালয় কলেজ, নওগাঁ জেলায় অবস্থিত একটি সরকারি কলেজ। কলেজটি নওগাঁ শহরের ডিগ্রির মোড়ে অবস্থিত। এটি বাংলাদেশ জাতীয় বিশ্ববিদ‍্যালয়ের অধীনে স্নাতক (সম্মান) ও স্নাতকোত্তর ডিগ্রি প্রদান করে থাকে। রাজশাহী শিক্ষা বোর্ডের অধীনে উচ্চ মাধ্যমিক কোর্স পরিচালনা করা হয়।
প্রথমে কলেজটি "নওগাঁ ডিগ্রি কলেজ" নামে প্রতিষ্ঠিত হয়েছিল। ১৯৫৯ সালে কলেজের ভিত্তি প্রস্তর স্থাপন করা হয়। তৎকালীন নওগাঁ মহকুমা প্রশাসক আব্দুল বাতেন ই.পি.সি.এস কলেজের ভিত্তি প্রস্তর স্থাপন করেন। পরবর্তী নওগাঁ মহকুমা প্রশাসক আব্দুর রব চৌধুরী কলেজটিকে পূর্ণাঙ্গ করার জন্য বিভিন্ন জায়গাতে অর্থ সংগ্রহ করেন এবং কলেজটিকে সমৃদ্ধ শিক্ষাপ্রতিষ্ঠানে পরিণত করেন। ১৯৬২ সালে কলা বিভাগের ১১৮ জন শিক্ষার্থী নিয়ে কলেজের শিক্ষা কার্যক্রম শুরু হয়। এর কিছুকাল পরে উচ্চ মাধ্যমিক কোর্স চালু করা হয়। ১৯৬৩ সালে বাণিজ্য বিভাগ এবং ১৯৬৭ সালে বিজ্ঞান বিভাগ খোলা হয়। 
নওগাঁ মহকুমা থেকে নওগাঁ জেলায় পরিণত হবার পর, ১৯৮০ সালে কলেজটিকে সরকারি আত্তীকরণ করা হয়। পরবর্তীতে কলেজের নাম পরিবর্তন করে নওগাঁ সরকারি কলেজ করা হয়।
নওগাঁ সরকারি কলেজে বর্তমানে ডিগ্রি (পাস), স্নাতক এবং স্নাতকোত্তর কোর্স চালু রয়েছে। এছাড়া চালু রয়েছে উচ্চ মাধ্যমিক পর্যায়ে শিক্ষা কার্যক্রম। এই কলেজে ৪টি অনুষদের অধীনে ১৪টি বিভাগে পাঠদান কার্যক্রম চালু রয়েছে। সেগুলো হল:
কলেজের ৪টি মূল ভবনগুলোতে শিক্ষার্থীদের পাঠদান কার্যক্রম ও পরীক্ষা নেওয়া হয়। ভবনে কর্মচারীদের কার্যালয়, অধ্যক্ষের কার্যালয়, শিক্ষকদের আলাদা কার্যালয়, বিজ্ঞান অনুষদের শিক্ষার্থীদের ল্যাব, কম্পিউটার ল্যাব ও অন্যান্য সুবিধা আছে। ১টি প্রশিক্ষণ কেন্দ্র আছে। ভবনের সামনে প্রাচীর দিয়ে ঘিরে ফুল, ফলের বাগান আছে। 
কলেজের ৪টি আবাসিক হল রয়েছে। ছাত্রদের জন্য ২টি এবং ছাত্রীদের জন্য ২টি আবাসিক হল আছে। শিক্ষকেরা হল পরিচালনার দায়িত্বে থাকেন।
কলেজের মূল প্রবেশপথের পাশেই শহীদ মিনার অবস্থিত। প্রতি বছর ২১শে ফেব্রুয়ারিতে ভাষা শহিদের স্মরণে বিভিন্ন বিভাগের শিক্ষক, শিক্ষার্থী ফুল দেয় সম্মান জানান। 
নওগাঁ সরকারি কলেজ কলেজের গ্রন্থাগারে বিভিন্ন পাঠদান বিষয়ের পাশাপাশি ধর্মীয়, মুক্তিযোদ্ধা বিষয়ক, উপন্যাস ও অন্যান্য বিষয়ে প্রায় ২৬,৫৪০ বই আছে। শিক্ষার্থীরা গ্রন্থাগারে বসে বা প্রাতিষ্ঠানিক পরিচয়পত্র দেখিয়ে গ্রন্থাগারিক কাছ থেকে বই নির্দিষ্ট সময়ের জন্য ধার নিতে পারে।
সরকারি বি এম সি কলেজের নিয়মিত ভাবে জনপ্রিয় বার্ষিকী ও সাময়িকী প্রকাশের ঐতিহ্য বিদ্যমান। শিক্ষার্থীদের সৃজনশীল লেখা অভিজ্ঞ শিক্ষকদের সম্পাদনায় বার্ষিকী ও সাময়িকীতে প্রকাশ পায়।
কলেজ প্রাঙ্গণে ২টি মাঠ আছে। কলেজ মাঠে একটি মুক্তমঞ্চ আছে। মাঠে শিক্ষার্থীরা নিয়িমিত খেলাধুলা, শরীরচর্চা করে। তাছাড়া বার্ষিক সাংস্কৃতিক অনুষ্ঠান এবং ক্রীড়া প্রতিযোগিতার আয়োজন করা হয়। এছাড়াও দুই ঈদের নামাজ কলেজ মাঠে পড়া হয়। 
কলেজের শিক্ষার্থীদেরকে সহশিক্ষা কার্যক্রমে উদ্বুদ্ধ করতে কলেজে বিভিন্ন সময় সাংস্কৃতিক অনুষ্ঠানের আয়োজন করা হয়। বিতর্ক ক্লাব, থিয়েটার ক্লাব, বিএনসিসি, রোভার স্কাউট এবং নওগাঁ ব্লাড সার্কেলের স্বেচ্ছাসেবী কার্যক্রমও পরিচালিত হয় কলেজে। এছাড়া বার্ষিক মিলাদ মাহফিল, বনভোজন আয়োজন করা হয়।
জালালাবাদ ক্যান্টনমেন্ট পাবলিক স্কুল এন্ড কলেজ

জালালাবাদ ক্যান্টনমেন্ট পাবলিক স্কুল এন্ড কলেজ বাংলাদেশের সিলেট শহরের নিকটবর্তী জালালাবাদ সেনানিবাস এলাকায় আবস্থিত একটি শিক্ষাপ্রতিষ্ঠান। এটি সিলেট শিক্ষা বোর্ড কর্তৃক অনুমোদিত।
প্রতিষ্ঠানটি বাংলাদেশ সেনাবাহিনী কর্তৃক ১৯৯৯ সালে স্থাপিত হয়। এটি ২০০৪ সালে "শ্রেষ্ঠ শিক্ষাপ্রতিষ্ঠান" হিসেবে বাংলাদেশের রাষ্ট্রপতির সনদপত্র লাভ করে।
এর অধ্যক্ষের দায়িত্ব পালন করে থাকেন বাংলাদেশ সেনাবাহিনীর একজন লে. কর্নেল পদমর্যাদার অফিসার। যদি লে. কর্নেল পদমর্যাদার অফিসার না-পাওয়া যায় তাহলে পরিচালনা পর্ষদ কর্তৃক মনোনীত দক্ষ ও অভিজ্ঞ বেসামরিক ব্যক্তিকে অধ্যক্ষ হিসেবে নিয়োগ দেওয়া হয়।
এর পরিচালনা পর্ষদের সভাপতি হিসেবে দায়িত্ব পালন করেন বাংলাদেশ সেনাবাহিনীর ব্রিগেডিয়ার জেনারেল পদমর্যাদার একজন সিনিয়র অফিসার। সভাপতির অধীনে সেনানিবাস ও সেনানিবাসের বাইরে বিভিন্ন পর্যায়ের ১০ জন বিশিষ্ট ব্যক্তি ( সামরিক ও বেসামরিক ) পর্ষদের সদস্য হিসেবে দায়িত্ব পালন করেন এবং পর্ষদের সদস্য সচিবের দায়িত্ব পালন করেন কলেজ অধ্যক্ষ।
প্রতিষ্ঠানের বিদ্যালয় শাখায় প্রথম থেকে দশম শ্রেণি পর্যন্ত পাঠদান করা হয়। প্রতি শ্রেণিতে রয়েছে একাধিক শাখা। নবম ও দশম শ্রেণিতে রয়েছে বিজ্ঞান, মানবিক এবং ব্যবসায় শিক্ষা বিভাগ। ষষ্ঠ শ্রেণি হতে বাংলা মাধ্যমের পাশাপাশি ইংরেজি মাধ্যম চালু আছে। প্রাথমিক শিক্ষা সমাপনী পরীক্ষায় সিলেট বোর্ডে ১ম সহ সারা দেশে ৬ষ্ঠ, জেএসসিতে সিলেট বোর্ডে ১ম সহ সারা দেশে ৮ম এবং এসএসসি তে সিলেট বোর্ডে দ্বিতীয় স্থানে আছে জেসিপিএসসি।
১৯৯৯ সালে শুধু বিজ্ঞান বিভাগ নিয়ে কলেজ শাখা শুরু হলেও সল্প সময়ে এর কলেবর বিস্তৃত হয়। একাদশ ও দ্বাদশ শ্রেণিতে বিজ্ঞান, মানবিক এবং ব্যবসা বিভাগে একাধিক শাখার মাধ্যমে পাঠদান করা হয়। বিজ্ঞান বিভাগে ৪টি, মানবিক বিভাগে ২টি এবং ব্যবসায় শিক্ষা বিভাগে ৩টি শাখা রয়েছে। ২০১৪ সাল থেকে এইচএসসি পরীক্ষায় জেসিপিএসসি সিলেট বোর্ডে ১ম ও সমগ্র বাংলাদেশে ৯ম হয়। 
অত্র প্রতিষ্ঠানে চারটি হাউসে শিক্ষার্থীদের বিভক্ত করা হয়। হাউসগুলো হলঃ পদ্মা হাউস, মেঘনা হাউস, যমুনা হাউস ও সুরমা হাউস। প্রত্যেক হাউস এর আলাদা সোল্ডার ফ্ল্যাপ আছে।
শিক্ষার্থীদের জন্য চালু আছে কয়েকটি ক্লাব এবং সহ-শিক্ষামূলক প্রতিষ্ঠান। যেমনঃ
নন্দন একাডেমি:
বাঙালি মুসলিমদের পদবিসমূহ

বাংলাদেশ এবং ভারতের পশ্চিমবঙ্গে,আসামে বসবাসরত মুসলমানদের পদবিসমূহ বেশ বৈচিত্র‍্যপূর্ণ। ইসলাম ধর্মমতে কোনো পদবি নেই। মুসলিম সম্প্রদায়ের পিতা ইব্রাহিমের সময়কালে কোনো পদবি ছিলো না। মূলত পিতার নামেই বংশের পরিচয় হয় বলে মুসলিমদের মাঝে পদবির ভিন্নতা দেখা যায়। লেখক ও গবেষক 'এস এম শাহনূর প্রণীত "পদবীর সাতকাহন" এ লেখেন, বাংলাদেশ এবং ভারতের পশ্চিমবঙ্গে বসবাসরত বাঙালি মুসলমানদের পদবিসমূহ বেশ বৈচিত্রপূর্ণ। এখানে যেমন ধর্মীয় প্রভাব বিদ্যমান তেমনই ঐতিহ্যবাহী পেশাকেও পদবি হিসেবে গ্রহণের রেওয়াজ বিদ্যমান। অনেক হিন্দুরা ইসলাম ধর্ম গ্রহণের পর তাদের পূর্ব পদবি পরিত্যাগ করেনি, তাই অনেক মুসলিম পদবির সাথে হিন্দু পদবির মিল পাওয়া যায়।
মধ্যযুগে বা তারও আগে মধ্য এশিয়ার শাসক শ্রেণির লোকেরা এই উপাধি ব্যবহার করতো।
বাঙালি হিন্দুদের পদবিসমূহ

বাংলাদেশ এবং ভারতের পশ্চিমবঙ্গে, অসমে, ঝাড়খণ্ডে ও ত্রিপুরায় বসবাসরত বাঙালি হিন্দুদের পদবীসমূহ বেশ বৈচিত্র্যপূর্ণ এখানে যেমন ধর্মীয় জাতিভেদ প্রথার প্রভাব বিদ্যমান তেমনই ঐতিহ্যবাহী পেশাকেও পদবী হিসেবে গ্রহণের রেওয়াজ বিদ্যমান। প্রাচীন কালে কোনও পদবী হতো না। পদবীর সৃষ্টি প্রায় ৮০০ বছর আগে মাত্র। পাল রাজারা ছিলেন বৌদ্ধ ধর্মমতে বিশ্বাসী সে সময়ের বাংলায় পদবি হতো না, তবে নাম ও অন্তনাম ছিল, কিন্তু বাঙলায় সেন রাজবংশ ও বর্মণ রাজবংশ দ্বারা বাঙলা অধিকৃত হওয়ার পর ধর্মান্তরিতকরণ, বল্লালসেনের সময় বাংলায় জাত ব্যবস্থা গুরুত্বপূর্ণ পরিবর্তন, বাঙলায় বৌদ্ধদের উচ্ছেদ করে ব্রাহ্মণ্যবাদ প্রতিষ্ঠার মত ইতিহাস, এবং কুলপঞ্জিকা মতে কৌলিন্য প্রথার প্রচলনের কাহিনী পাওয়া যায় যা অনেকের কাছে প্রসংশনীয় আবার অনেকের কাছে অন্ধকার অধ্যায় বলে বিবেচিত।
পদবীর ব্যবহার প্রাথমিকভাবে শুধুমাত্র উচ্চ শ্রেণীর মধ্যেই দেখা যেত। নবাবী শাসন আমলে ভূ-স্বামীদের ও নবাবী কর্মচারীদের পদবী প্রদান করতেও দেখা যায়। কর্মজীবি শ্রেণীর অন্তর্গত ব্যক্তিদের মাঝেও নিজ নিজ কর্মানুসারে পদবী বিদ্যমান ছিল হিন্দু সমাজে। অষ্টাদশ শতাব্দীতে ইস্ট ইন্ডিয়া কোম্পানির কোর্টের রেকর্ডে যে সমস্ত উচ্চ শ্রেণীর মধ্য ব্যবহৃত পদবী দেখা যায় সেগুলো হল - ব্যানার্জি, বসু, চ্যাটার্জি, দত্ত, ঘোষ, হালদার, খান, মণ্ডল, মিত্র, সেন। আবার ১৮১৭ সালে হিন্দু কলেজ প্রতিষ্ঠার পরে কলেজের রেকর্ডে উচ্চ পদস্থ কর্মকর্তাদের যে সমস্ত পদবী দেখা যায় সেগুলো হল- রায়, বাহাদুর, ঠাকুর, দেব, সিনহা, ব্যানার্জি, দাস, মুখার্জি। বাঙালি হিন্দুরা বহুবার নিজেদের পদবি পরিবর্তন করেছেন, কখনও পেশাভিত্তিক কারণে, কখনও ধর্মান্তর হওয়ার জন্য, কখনও বা তথাকথিত উচ্চ জাতির অংশ হিসেবে দাবি করে।
পূর্বে পদবী ছিল না; তবে অন্তনাম ছিল। গুপ্ত, পাল ও আদি মধ্যযুগের বিভিন্ন লিপি ও তাম্রশাসনে -শর্ম্মণ, -দেব, -স্বামী, -ভট্ট ইত্যাদি অন্তনাম যুক্ত ব্রাহ্মণ জাতীয় ব্যক্তির নাম পাওয়া যায়। ভাষাচার্য সুনীতিকুমার চট্টোপাধ্যায় ১৯৭৭ সালে যুগান্তর পত্রিকায় লিখেছিলেন মুখোপাধ্যায়, বন্দ্যোপাধ্যায়, চট্টোপাধ্যায় প্রভৃতি পদবী গুলি দুই শতাব্দীর বেশি পুরাতন নয়।
তবে এখন বাঙালি ব্রাহ্মণদের বিভিন্ন পদবী দেখা যায়। 
এছাড়া কিছু পদবী আছে যেগুলো ব্রাহ্মণদের মধ্যে মাঝেমধ্যে দেখা যায়। যেমন- মজুমদার, রায়, রায়চৌধুরী, চৌধুরী, মণ্ডল, হালদার, সমাদ্দার প্রভৃতি। এই পদবী গুলি অন্যান্য সম্প্রদায়ের মধ্যেও বহুল পরিমাণে দেখা যায়।
তফশীলী জাতির নিজস্ব কিছু সারনেম উনবিংশ শতকের কিছু তালিকায় পাওয়া যায় এবং পরবর্তী শতাব্দীতে অনেক পদবী গৃহীত হয়েছে ‌। বর্তমানে বর্ণহিন্দুদের বহু পদবীই তফশীলী সম্প্রদায়গুলির মধ্যে দেখা যায়। এমন কিছু পদবী হল - ভক্ত, দাস, বাঁসফোর, বৈরাগী, হালদার, সন্ন্যাসী, সরকার, অধিকারী, মজুমদার, ঠাকুর, বিশ্বাস, রায়, বালা, জলদাস, খাঁ, গায়েন, মন্ডল, মল্লিক, সাঁতরা, সাহা, বাগ, সেন, ধর, টিকাদার, প্রামাণিক, হাজরা, পুরকাইত, পাত্র, শীল, মান্না, মাঝি, শিকদার, হাওলাদার, মিস্ত্রী, বড়াল, ভদ্র, পোদ্দার, মিত্র, বাগচি, সান্যাল, বর্মণ, রাজবংশী প্রভৃতি।
বাঙালি বৌদ্ধদের পদবিসমূহ

বাংলাদেশ এবং ভারতের পশ্চিমবঙ্গে বসবাসরত বাঙালি বৌদ্ধদের পদবিসমূহ বেশ বৈচিত্র‍্যপূর্ণ। এখানে যেমন ধর্মীয় প্রভাব বিদ্যমান তেমনই ঐতিহ্যবাহী পেশাকেও পদবি হিসেবে গ্রহণের রেওয়াজ রয়েছে। অনেক ক্ষেত্র আবার দেখা যায় যে, ভিনদেশীয় পদবিকে গ্রহণ করা হচ্ছে কিছুটা পরিমার্জন করে।
বাঙালি খ্রিষ্টানদের পদবিসমূহ

বাংলাদেশ এবং ভারতবর্ষের পশ্চিমবঙ্গে বসবাসরত বাঙালি খ্রিষ্টানদের পদবীসমূহ বেশ বৈচিত্র‍্যপূর্ণ। এখানে যেমন ধর্মীয় প্রভাব বিদ্যমান তেমনই ঐতিহ্যবাহী পেশাকেও পদবি হিসেবে গ্রহণের রেওয়াজ রয়েছে। অনেক ক্ষেত্র আবার দেখা যায় যে, স্থানীয় বঙ্গীয় পদবী ছাড়াও ভিনদেশীয় পদবীকে গ্রহণ করা হয়েছে কিছুটা পরিমার্জন করে।
রিঙ্গো স্টার

রিচার্ড স্টারকি, এমবিই (জন্ম: ৭ জুলাই ১৯৪০), একজন ইংরেজ সঙ্গীত শিল্পী ও অভিনেতা, যিনি বিশ্বখ্যাত ব্যান্ড দল বিটলস্‌ এর ড্রাম-বাদক রিঙ্গো স্টার নামে খ্যাত।
রিচার্ড বার্টন

রিচার্ড বার্টন, সিবিই (১০ নভেম্বর ১৯২৫ - আগস্ট ১৯৮৪) একজন ওয়েলস্-এর অভিনেতা, যিনি সাত বার সেরা অভিনেতা হিসেবে অস্কার মনোনয় পেয়েও একবারও পুরস্কার জেতেননি। তিনি সাত বার অস্কার মনোনয়ন (ছয় বার মূল চরিত্রে) ছাড়াও সেরা অভিনেতা হিসেবে বিএএফটিএ, গোল্ডেন গ্লোব এবং টনি এওয়ার্ড জিতেছেন। যদিও তার কোনো অভিনয় বিষয়ক প্রাতিষ্ঠানিক শিক্ষা ছিলো না তবুও তিনি একসময় হলিউডের সর্ব্বোচ্চ পারিশ্রমিক প্রাপ্ত অভিনেতা ছিলেন। দ্বিতীয় স্ত্রী এলিজাবেথ টেলর-এর সাথে তার দাম্পত্য জীবনের নানাবিধ ঘটনার জন্য তিনি জনমানসে বিশেষ পরিচিত ছিলেন।
হরলিক্স

হরলিক্স একটি প্রতিষ্ঠানের নাম এবং একটি জনপ্রিয় মল্টেড পানীয়ের নাম। এটি গ্লাক্সোস্মিথক্লাইন কোম্পানী যুক্তরাজ্য, পাকিস্তান, ভারত, বাংলাদেশ, নিউজিল্যান্ড, দক্ষিণ আফ্রিকা এবং জ্যামাইকা-তে তৈরী করে ও ফিলিপাইন্স ও মালয়শিয়াতে লাইসেন্স প্রাপ্ত। ২০১৮ সালের ৩ ডিসেম্বর ইউনিলিভার হরলিক্সকে ৩.৮ বিলিয়ন মার্কিন ডলার দিয়ে কিনে নেওয়ার ঘোষণা দেয়।
খাদিম হুসেন রাজা

খাদিম হুসেন রাজা একজন পাকিস্তানি মেজর জেনারেল। ১৯৭১ সালে খাদিম রাজা তৎকালীন পূর্ব পাকিস্তানের ১৪তম ডিভিশনের দায়িত্বে ছিলেন। তার লেখা "এ স্ট্রেঞ্জার ইন মাই ওন কান্ট্রি: ইস্ট পাকিস্তান, ১৯৬৯-১৯৭১" শীর্ষক বইয়ে পাকিস্তানের লে. জেনারেল আমির আবদুল্লাহ খান নিয়াজী মুক্তিযুদ্ধের সময় পাকিস্তানের সেনাসদস্যদের বাঙালি নারীদের ওপর লেলিয়ে দেওয়ার হুমকি দিয়েছিলেন এবং বাঙালি জাতিগোষ্ঠী পরিবর্তিত হয়ে নতুন জাতিগোষ্ঠী সৃষ্টি না হওয়া পর্যন্ত বাঙালি নারীদের ওপর সেনাদের নির্যাতন চালিয়ে যাওয়ার হুমকি দিয়েছিলেন তার বর্ণনা আছে।
খাদিমের লেখা এ বিষয়গুলো সত্য ঘটনা বলেই সম্ভবত তিনি তার মৃত্যুর পর তা বই আকারে প্রকাশ করতে বলেছিলেন। পাকিস্তানের দৈনিক দি এক্সপ্রেস ট্রিবিউন ৮ জুলাই ওই বই নিয়ে একটি প্রতিবেদন প্রকাশ করে। ৭ জুলাই অক্সফোর্ড ইউনিভার্সিটি প্রেস বইটি প্রকাশ করে।
মেজর জেনারেল খাদিম হুসেন রাজা বইটিতে মুক্তিযুদ্ধে পাক সেনাদের নির্মম অত্যাচারের শুধু সবিস্তার চাক্ষুষ বিবরণই নয়, সে সময় পূর্ব পাকিস্তানের কোন জেলায় কোন কোন কর্মকর্তা গণহত্যায় নেতৃত্ব দিয়েছিলেন, তারও স্বীকারোক্তি রয়েছে।
খাদিম হুসেন রাজা পূর্ব পাকিস্তানের কমান্ডার জেনারেল টিক্কা খান প্রসঙ্গে উল্লেখ করেছেন, ইসলামাবাদের বিরুদ্ধে ‘বিদ্রোহ ঘোষণার জন্য’ শেখ মুজিবুর রহমানকে সর্বসমক্ষে ফাঁসিতে ঝোলাতে চেয়েছিলেন টিক্কা। বন্ধু মেজর জেনারেল রহিম খানের অত্যাচারের কথাও বর্ণনা করেছেন তিনি। রাজা লিখেছেন, “বন্ধু হলেও রহিম সুযোগ পেলেই আমাকে ভর্ৎসনা করতো। তার বক্তব্য ছিল, পূর্ব পাকিস্তানের মানুষেরা একেবারেই কাপুরুষ। অনেক আগেই তাদের শায়েস্তা করা উচিত ছিল।
জেনারেল নিয়াজি পূর্ব পাকিস্তানের নারীদের ওপর ঝাঁপিয়ে পড়তে খান সেনাদের নির্দেশ দিয়েছিলেন বলেও উল্লেখ আছে। নির্দেশ অমান্য করায় কোমরবন্ধ থেকে পিস্তল বের করে এক বাঙালি কর্মকর্তাকে গুলি করেছিলেন নিয়াজি। বইয়ে উল্লেখ রয়েছে, যুদ্ধের শেষ দিকে ঢাকায় ৯০ হাজার পাক সেনাসহ ভারতের ইস্টার্ন কম্যান্ডের প্রধান মেজর জেনারেল জে এফ আর জ্যাকবের কাছে আত্মসমর্পণের কিছু দিন আগে নিয়াজি লেখকের কাছে তার পূর্ব পাকিস্তানের বান্ধবীদের ফোন নম্বর চেয়েছিলেন।
বইটি পাকিস্তানে প্রকাশিত হওয়ার পর অস্বস্তির মধ্যে পড়েছে ইসলামাবাদ। এ অবস্থায় সরকার বইটি বাজার থেকে প্রত্যাহার করে নেওয়ার প্রচেষ্টা চালাচ্ছে। এ ছাড়া বইটি নিষিদ্ধ করার জন্য পাকিস্তান সেনাবাহিনীর পক্ষ থেকে প্রেসিডেন্ট আসিফ আলী জারদারি সরকারের উপর চাপ প্রয়োগ করা হচ্ছে বলেও প্রতিবেদনে দাবি করা হয়।
নিগার পুরস্কার

নিগার পুরস্কার পাকিস্তানে চলচ্চিত্রের জন্য প্রদেয় সবচেয়ে পুরানো এবং অফিসিয়াল সম্মননা, যা চলচ্চিত্রের সাথে জড়িত ব্যক্তিবর্গকে প্রদান করা হয়। ১৯৫৮ সালে চলচ্চিত্র বিষয়ক পত্রিকা "নিগার"-এর তৎকালীন সম্পাদক ইলিয়াস রাশিদী চলচ্চিত্রে কর্মরতদের সম্মান জানানোর জন্য এই পুরস্কারের প্রবর্তন করেন। লাহোরের এভারনিউ স্টুডিও-তে ১৯৫৮ সালের ১৭ জুলাই এই পুরস্কার প্রথম প্রদান করা হয় এবং তখন থেকে ২০০৪ সাল পর্যন্ত প্রতিবছর এটি প্রদান করা হতো। ১৯৯০ সাল থেকে জাতীয় পুরস্কার এবং পরবর্তীতে লাক্স স্টাইল পুরস্কার প্রবর্তন করায় এটির গুরুত্ব কিছুটা ক্ষুণ্ণ হয়েছে। বর্তমানে পাকিস্তানে চলচ্চিত্রের প্রকাশনা অনিয়মিত হওয়াতে নিগার পুরস্কার প্রদান-ও অনিয়মিত।
নিগার পুরস্কার পাকিস্তানে প্রচলিত উর্দু, পাঞ্জাবী, পাশতু এবং সিন্ধি-এই প্রধান চারটি ভাষার বিভিন্ন বিভাগে প্রদান করা হয়:
ইলিয়াস রাশদীর পুত্র আসলাম ইলিয়াস সাত বছর পর পুনরায় "নিগার পুরস্কার" প্রদানের সিদ্ধান্ত গ্রহণ করেন। ২০১২ সালে ৪০ টি বিভাগে (টেলিভিশনের জন্য ২০ টি এবং চলচ্চিত্রের জন্য ২০ টি) এই পুরস্কার দেয়ার সিদ্ধান্ত নেয়া হয়েছে।